hotchpotch/miracl-hf-unified huggingface dataset:
মুসা কালা জেলা
মুসা কালা জেলাআফগানিস্তানের হেলমান্দ প্রদেশ এর উত্তরের জেলা। পৃথিবীর বৃহত্তম পপি (আফিম গাছ) উৎপাদন ভূমি। মূল কার্যকেন্দ্র মুসা কালা গ্রামসহ এই জেলার অন্তর্গত আরও ১৯টি বিশাল গ্রাম ও ২০০ ছোটছোট বসতি রয়েছে যার প্রায় সবই মুসা কালা নদীর তীরে। মুসা কালা মুলতঃ অবহেলিত শুষ্ক(মরু বালুময়) জীর্ন মলিন ও স্বল্প জনবসতির জেলা হয়েও তালিবান ‍বিদ্রোহীদের প্রবল প্রতিরোধ ও সংহিসতার জন্যে সারাবিশ্বের সংবাদ মাধ্যমে স্থান করে নিয়েছে। ২০০৬ সালের বিদ্রোহীদের সাথে যুদ্ধে ব্রিটিশদের ব্যপক হতাহত হওয়া এর মধ্যে অন্যতম।
জেলার সমগ্র এলাকা হেলমান্দ এন্ড আরঘানদাব ভ্যালী অথরিটি সেচ আওতায়।
হেলমান্দ প্রদেশ এর উত্তরাঞ্চলের জেলা মুসা কালা, হেলকান্দ প্রদেশ এর রাজধানী লস্কর গা হতে ১৬৫ কিলোমিটার (১০২ মাইল) উত্তরে অবস্থিত। এর পশ্চিম দিক দিয়ে বয়ে গেছে মুসা কালা নদী।
জেলার মোট জনসংখ্যা ৫৭,৫০০ (২০১২ সালের সুমারি অনুসারে) এবং ৯৭% জাতিগতভাবে পশতুন।
২০০৬ সলোর মধ্যভাগে ন্যাটো এর নেতৃত্বাধীন ইন্টারন্যাশনাল সিকিউরিটি অ্যাসিসট্যান্স ফোর্স তাদের জনবল বৃদ্ধি করে এবং এই সময়ে মুসা কালা সহ বাকি হেলমান্দ ব্রিটিশ বাহিনীর নিয়ন্ত্রনে দেয়া হয়। ২০০৬ এর গ্রীষ্মকাল, মুসা কালা ছিল ব্রিটিশ সৈন্যদল পাথফাইন্ডার প্লাটুন ও তালিবান বিদ্রোহীসেনা এর মধ্যে এর প্রচন্ড যুদ্ধের যুদ্ধমঞ্চ। ব্রিটিশ সেনাদল স্থানীয় প্রশাসন কার্যালয়ে তাদের দূর্গ গড়ে তুলে এবং মর্হুমুহু আক্রমন ছিল নিয়মিত ঘটনা। ব্রিটিশ বাহিনীকে পরবর্তীতে সাহায্যের জন্যে ডেনিশ পদাতিক বাহিনী  সাহায্যে এগিয়ে আসে, উন্নত সামরিক সজ্জা (রকেট এবং মর্টার) ও প্রশিক্ষিত সৈন্যদলে বিপক্ষে তালিবান বিদ্রোহীরা এক মাসের বেশী প্রতিরোধ গড়তে সক্ষম হয় না।অতঃপর ডেনিস পদাতিক বাহিনী পুনরায় ঘাঁটির দায়িত্ব ব্রিটিশ সেনাদলের হাতে তুলে দেয়। 
পরিস্থিতি নিয়ন্ত্রন ও সহিংসতা হ্রাসের নিশ্চয়তার জন্যে ব্রিটিশ বাহিনী দীর্ঘ ৩৫ দিন সম্পূর্ন এলাকা পর্যবেক্ষনে রাখে অতঃপর ১৭ অক্টোবর ২০০৬, ব্রিটিশ বাহিনী গ্রামের দায়িত্ব স্থানীয় বয়জোষ্ঠ্য পরিষদের হাতে হস্তান্তর করে আপস চুক্তির মাধ্যমে ফিরে যায়।
ফেব্রুয়ারী ০২ ২০০৭, কয়েকশত তালিবান বিদ্রোহী পুনরায় দখল করে নেয়।
আক্রমনের কারণ হিসাবে চিহিৃত করে স্থানীয় বয়জোষ্ঠ্যদের সাথে করা রিচার্ড এর সেনা প্রত্যাবর্তনের চুক্তি ভঙ্গ (যার বিরোধী ছিল তালিবান বিদ্রোহীরা শুরু থেকেই) ইউরোসিয়ানেট রিপোর্ট অনুসারে, ন্যাটো এর বিদায়ী কমান্ডর ব্রিটিশ  জেনারেল ডেভিড জে রিচার্ডস (সমঝোতায় বিশেষজ্ঞ হিসাবে পরিচিত) যে চুক্তি করেছিলেন স্থানীয় বয়জোষ্ট্যদের অংশগ্রহনে পরবর্তী ন্যাটো কমান্ডার ইউএস জেনারেল ড্যান ম্যাকনেইল  বিরোধিতা করেন এবং সমঝোতার পরিবর্তে আক্রমনাত্মক পদক্ষেপ নেন। ফলস্রুতিতে, বিমান হামলায় তালিবান কমান্ডর হিসাবে পরিচিত মোল্লা আবদুল গফুর নিহত হয়।
২০১৫, ২৬ অগাষ্ট তালিবান বিদ্রোহী সেনারা আফগান বাহিনীর কাছ থেকে জেলা সদরের দখল নিয়ে নেয়।
২৯শে অগাষ্ট (শনিবার) গভীর রাতের অভিযানে মুসা কালাকে পূনরোদ্ধার করে আফগান সেনারা। দেশের প্রতিরক্ষা মন্ত্রালয়ের মাধ্যমে জানা যায়, শনিবার রাতের উদ্ধার অভিযানে আনুমানিক ২২০ জন তালিবান বিদ্রোহী নিহত হয়। 
অপর এক বর্ননায় মুসা কালার বয়জোষ্ট্য এক নেতা হাজী মুয়াল্লেম বলেন, জাতীয় নিরাপত্তা বাহিনী ইউএস এর বিমান আক্রমনের সহায়তা নিয়ে জেলা সদর ও পুলিশ সদর দপ্তর বিদ্রোহীমুক্ত ও প্রচুর অস্ত্র উদ্ধার করে।
পরিস্থিতি বর্ননায় হেলমান্দ এর গর্ভনর মির্জা খান রাহিমি বলেন, মুসা কালা এ্রর পুলিশ প্রধানসহ ৩৩ জন নিরাপত্তা বাহিনীর সদস্য গত চারদিনে আহত ও নিহত হয়েছে।
সাঈদ আল মুজায়েন
সাঈদ আল মুজায়েন () (জন্ম: ১৯৩৫, আশদোদ - মৃত্যু: ২৯শে মার্চ, ১৯৯১, রিয়াদ) একজন ফিলিস্তিনি কবি, যিনি ফিলিস্তিনি জাতীয় সঙ্গীতের গানের কথা লিখেছিলেন।
১৯৪৮ সালে নাকবা পরে, তিনি গাজা চলে আসেন। সেখানে তিনি ইতিহাস শিক্ষা দিতেন এবং ১৯৫৭ সালে শিক্ষা দেওয়ার জন্য সৌদি আরবের সাথে একটি চুক্তি স্বাক্ষর করেন। ১৯৫৯ সালে তিনি ফিলিস্তিনি লিবারেশন অর্গানাইজেশনে কাজ করার দামেস্ক আসেন।
১৯৭৩ থেকে ১৯৭৮ সাল পর্যন্ত তিনি সৌদি আরবে "ফিলিস্তিন জাতীয় মুক্তি আন্দোলনে" প্রতিনিধি ছিল।
আলী ইসমাইল
আলী ইসমাইল (, ২৮শে ডিসেম্বর, ১৯২২ - ১৬ই জুন, ১৯৭৪ কায়রো) একজন মিসরীয় সুরকার এবং ফিলিস্তিনি জাতীয় সঙ্গীতের রচয়িতা ছিলেন।
তাঁর রচয়িত ৩৫০ উপরে মিশরীয় চলচ্চিত্রে ব্যবহার করা হয়েছে।
শামস আলী কালান্দার
সায়িন ফকির মোহাম্মদ শামস আলী কালান্দার [উর্দু:حضرت سا یں فقیر محمّد شمس علی قلندر] একজন খ্যাতিমান সুফি সাধক, ফকির ও কালান্দার ছিলেন। তিনি পাকিস্তানের পাঞ্জাবের ওয়াইসিয়া কাদেরিয়া নওশাহি সুফি ত্বরিকার অনুসারী ছিলেন। তিনি মানুষের মাঝে ইসলামের শিক্ষা এবং আধ্যাত্বিক পথের দীক্ষা প্রচার করতেন।
শামস আলী কালান্দারের জজীবন বৃত্তান্ত তেঘ এ বেরাহনা নামক একটি গ্রন্থে বর্ণিত হয়েছে।
১৬ বছর বয়সে তিনি শিক্ষা জীবন শুরু করেন। তিনি মাহার শরীফের মৌলভী আহমদ বকসের ককাছ থেকে আরবি, ফিকহ, ফার্সি শিক্ষা গ্রহণ করেন। 
তিনি খাজা ফজল হকের তত্ত্বাবধানে মসনবি শরীফ, তোহফাতুল আহরার, মাখযান-আসরার, মাতলাহ-উল-উনওয়ার এবং হাফেজ আবুল হাসানের তত্ত্বাবধানে লোয়ায়ে জামির উপর দীক্ষা গ্রহণ করেন। একই সময় তিনি তাসাউফ এবং মারেফাত এ ইলাহি বিষয়ে জ্ঞান অর্জন করেন।
তিনি খাজা ফজল হকের তত্ত্বাবধানে মসনবি শরীফ, তোহফাতুল আহরার, মাখযান-আসরার, মাতলাহ-উল-উনওয়ার এবং হাফেজ আবুল হাসানের তত্ত্বাবধানে লোয়ায়ে জামির উপর দীক্ষা গ্রহণ করেন। একই সময় তিনি তাসাউফ এবং মারেফাত এ ইলাহি বিষয়ে জ্ঞান অর্জন করেন।
এই সময় খাজা মঈন উদ্দিন চিশতী আজমিরী, বাবাবা ফরিদ উদ্দিন গঞ্জেশকার সহ প্রমুখ আধ্যাত্বিক ব্যক্তিত্ব স্বপ্নে তাঁকে স্বাক্ষাত প্রদান করেন। একদিন স্বপ্নে ৪র্থ খলিফা আলি ইবনে আবি তালিব তার ডান হাত ধরেন এবং তাকে ঘুম থেকে ডেকে তুলেন।
পরবর্তীতে তার মুর্শিদ (পীর) হযরত সুলতান বাহু সিয়াল নওশাহির নির্দেশনায় তিনি মারফাতের বিভিন্ন স্তরে উন্নীত হন। তিনি প্রতি মাসে দুই বার পায়ে হেঁটে প্রায় ৮০ মাইল পথ অতিক্রম করে নিজ মুর্শিদের সাথে স্বাক্ষাত করতে যেতেন। তিনি প্রায় ৮ বছর আপন মুর্শিদের সেবায় নিজেকে নিয়োজিত রেখেছিলেন এবং মারফাতের উচ্চতম শিখরে পৌছেঁ ছিলেন।
তিনি পরবর্তীতে ধুলিয়ানা শরীফ নামে একটি ছোট শহরে চলে যান এবং জীবনের শেষ কয়েকটি বছর তিনি শামসবাদের (পুরাতন নাম: রাম প্রসাদ) একটি মসজিদের পাশবর্তী হুজরায় অতিবাহিত করেন। তাকে কালান্দারি ত্বরিকা গ্রহণ করার জন্য আদেশ দেয়া হয়েছিল।
তিনি ১৯৬৬ সালের ৬ সেপ্টেম্বর মঙ্গলবার ৯৩ বছর বয়সে পাকিস্তানের পাঞ্জাবের শামসবাদে মৃত্যুবরণ করেন।
তার দরবারও (মাজার) পাকিস্তানের পাঞ্জাবের শামসবাদে অবস্থিত।
"যেই আমাদের দরবার এসেছে সে কখনো খালি হাতে ফিরবে না।"
প্রতি বছর দুইবার তার ওরছ পালন করা হয়। ১ম ওরছ পালিত হয় ১৫ মার্চ এবং ২য় ওরছ পালিত হয় ৬ সেপ্টেম্বর। ওরছ খুব জাঁকজমকপূর্ণ পরিবেশে পালিত হয়। দেশের বিভিন্ন অংশ হতে ভক্ত ও অনুসারীরা তার মাজার জিয়ারত করতে আসেন এবং তারা দোয়া ও দরূদ পাঠ করেন। অধিকাংশ ভক্ত অনুসারীরা ফুলের মালা ও আরবি হরফে খচিত সবুজ চাদর নিয়ে উপস্থিত হন। .
লাবণ্যপ্রভা দত্ত
লাবণ্যপ্রভা দত্ত (১৮৮৮ - ৬জুন, ১৯৭১) () ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
লাবণ্যপ্রভা দত্ত ১৮৮৮ সালে বহরামপুরে পিতার মামার বাড়িতে জন্মগ্রহণ করেন। কিন্তু পিতৃভূমি ছিল মুর্শিদাবাদ এর বহরমপুরে। তার পিতার নাম হেমচন্দ্র রায় ও মাতার নাম কুসুমকুমারী দেবী। স্বামীর নাম ছিল যতীন্দ্রনাথ দত্ত।
জমিদার বাড়ির মেয়ে ছিলেন তিনি, তাই বিভিন্ন অন্যায় দেখে ছোট থেকে প্রতিবাদী হয়েছেন। তাঁর বড় ভাই সুরেন্দ্রনাথ রায়ের দ্বারা তিনি প্রভাবিত হয়েছেন। ১৯০৬ সালে স্বদেশী আন্দোলনে যুক্ত হন। স্বদেশী কাজে যুক্ত ছেলেদের অর্থ দিয়ে সাহায্য করতেন। তিনি নিজের স্বামীকে প্রভাবিত করেছিলেন স্বদেশীভাবাপন্ন করতে। ১৯৩০ সালে তিনি 'আনন্দমঠ' নামে একটি প্রতিষ্ঠান গঠন করে দেশসেবার কাজে নিজেকে নিয়োজিত করেন। ১৯৩৩ সালে 'নারী সত্যাগ্রহ সমিতি' গঠন করেন। তিনি দক্ষিণ কলকাতার কংগ্রেসের সেক্রেটারি ও চব্বিশ-পরগনার কংগ্রেসের ভাইস-প্রেসিডেন্ট ছিলেন। "আইন অমান্য আন্দোলন" এর কাজ করার সময় তিনি গ্রেপ্তার হন। তিনমাস জেল খাটেন।
১৯৭১ সালে ৬ জুন মারা যান।
মাস্কাট আন্তর্জাতিক বিমানবন্দর
মাস্কাট আন্তর্জাতিক বিমানবন্দর IATA: MCT, ICAO: OOMS), সাবেক "সীব আন্তর্জাতিক বিমানবন্দর" নামে পরিচিত, ওমানের প্রধান বিমানবন্দর। এটি প্রাচীন নগরী এবং রাজধানী শহর মাস্কাট থেকে ৩২ কিমি দুরে মেট্রোপলিটন এলাকার মধ্যে অবস্থিত। এটি দেশের প্রধান বিমান সংস্থা ওমান এয়ারের মুল কেন্দ্র এবং আঞ্চলিক এবং আন্তর্জাতিক ইউরোপ এবং এশিয়াতে পরিসেবা দিয়ে থাকে।
এই বিমানবন্দর সীব আন্তর্জাতিক বিমানবন্দর নামে ১৯৭৩ সালে চালু হয়, যেটি বায়াত আল ফালাজ নামে ছোট বিমানবন্দরকে প্রতিষ্ঠাপিত করে।
এই বন্দর রয়্যাল এয়ার ফোর্স BAe Nimrods অতীতে এবং ১৯৯১ উপসাগরীয় যুদ্ধে এটি ব্যবহার করে। এই বিমান বন্দর ওমানের রয়াল নেভিও ব্যবহার করে। 
২০০৮ সালের ১ ফেব্রুয়ারী, এই বিমানবন্দরের নাম পরিবর্তন করে মাস্কাট আন্তর্জাতিক বিমানবন্দর করা হয়।
এই বিমান বন্দরের আয়তন . প্রথমে এটিতে একটি যাত্রী টার্মিনাল ভবন, একটি রানওয়ে সেই সঙ্গে ছোট কার্গো এবং রক্ষণাবেক্ষণ সুবিধা ছিল। বর্তমানে বড় ধরনের সম্প্রসারণ কাজ চলছে, যাতে দ্বিতীয় রানওয়ে ও নতুন যাত্রী টার্মিনাল এবং নিয়ন্ত্রণ কক্ষ রয়েছে।
এই বিমানবন্দরে বর্তমানে একটি দ্বিতল যাত্রী টার্মিনাল আছে। এটি বর্তমানে T-আকৃতির এবং ৫৮টি চেক-ইন কাউন্টার, ২৩টি নির্গমন পথ, ৩টি লাগেজ বেল্ট এবং কিছু পরিসেবা কাউন্টার ও দোকান আছে। ১৯৭০ সালে থেকে এই ভবন কয়েকবার সম্প্রসারণ করা হয়েছে, অধিকতর যাত্রীসেবার জন্য। যাইহোক, এখানে কোন বিমান এখনও জেট-ব্রিজে দাড়ায় না, সেজন্য বাসের মাধ্যমে যাত্রীদের বিমানে নেয়া হয়। নতুন টার্মিনাল সম্পূর্ণ প্রস্তুত হলে, বর্তমান ভবনটি "টার্মিনাল -২ " নামে সুলভ বিমানের জন্য পরিচালিত হবে।
বর্তমান টার্মিনালটি সম্পূর্ণ নতুন ও সুপরিসর আধুনিক সুবিধাসম্বলিত টার্মিনানে স্থানান্তর করা হবে যেটি বর্তমান টার্মিনালটির উত্তরে অবস্থিত। নতুন ভবনটি সেপ্টেম্বর ২০১৬ সময়ে নির্মাণাধীন এবং প্রথম পর্যায়ের কাজ শেষ হলে এখানে ১২ মিলিয়ন যাত্রী ধারণক্ষমতা হবে। পরবর্তীতে ২য় এবং ৩য় পর্যায়ের কাজ শেষ হলে বছরে যাত্রী ধারণক্ষমতা হবে যথাক্রমে ২৪ মিলিয়ন এবং ৪৮ মিলিয়ন। প্রথম পর্যায় শেষ হলে আয়তন হবে ৫৮০,০০০ বর্গমিটার, ৮৬টি চেক-ইন কাউন্টার, ১০টি বাগেজ বেল্ট, ২৯টি বিমানের জেট-ব্রিজ এবং সেইসঙ্গে নতুন কন্ট্রোল টাওয়ার। নতুন ভবনটি পুরাতন এবং নতুন রানওয়ের মাঝখানে এবং সুপরিসর বিমান, যেমনএয়ারবাস এ৩৮০ এবং বোয়িং ৭৪৭ হান্ডেল করতে পারবে। নতুন টার্মিনালটির নিরমান কাজ শেষ এবং সম্পূর্ণ চালু হলে, পুরাতন টার্মিনালটি সুলভমূল্যের বিমানের জন্য ব্যবহৃত হবে।
এই বিমানবন্দরে একটি মাত্র রানওয়ে আছে। সেপ্টেম্বর ২০১৬ পর্যন্ত, নতুন নির্মিত ২য় রানওয়ে চালু হয়েছে এবং পুরাতন রানওয়েটি আধুনিক সুবিধাদি যুক্ত করার জন্য বন্ধ আছে, নতুন টার্মিনাল ভবন নিরমানের অংশ হিসাবে। বর্তমানে এখানে ৩২টি কাউন্তার আছে।
নিম্নলিখিত বিমানগুলি মাস্কাট থেকে নিয়মিত পরিচালিত হয়:
এই বিমানবন্দরটি মাস্কাট এবং সীব এর মধ্যবর্তী "সুলতান কাবুজ হাইওয়ের" সন্নিকটে অবস্থিত। ট্যাক্সি, গাড়ী পরিসেবা আছে। বিমানবন্দরের সামনে হাইওয়েতে গনপরিবহনের বাস স্টেশন আছে।
লাঙটাঙ রাষ্ট্রীয় নিকুঞ্জ
লাঙটাঙ রাষ্ট্রীয় নিকুঞ্জ বা লাংতাং জাতীয় উদ্যান (নেপালি ভাষায়: लाङटाङ राष्ट्रिय निकुञ्ज) নেপালের চতুর্থ জাতীয় উদ্যান। এটি ১৯৭৬ সালে হিমালয় অঞ্চলের প্রথম জাতীয় উদ্যান হিসেবে প্রতিষ্ঠিত হয়। এই উদ্যানে ভূমির উচ্চতা সর্বোচ্চ ৬,৪৫০ মিটার পর্যন্ত পৌছেছে। লাংতাং জাতীয় উদ্যান প্রায় ১,৭১০ বর্গ কিলোমিটার এলাকা জুড়ে বিস্তৃত। নেপালের নুয়াকোট, রাসুয়া এবং সিন্দুলফালচোক - এই তিনটি জেলাতে উদ্যানের এলাকা ছড়িয়ে রয়েছে। তিব্বতের কোমোলাংমা জাতীয় প্রকৃতি অভয়ারন্যের সাথে এই উদ্যানের সংযুক্ত। হিমালয়ের গোসাইকুন্দা হ্রদ এই উদ্যানেরই অন্তর্গত। হ্রদটি সমুদ্রপৃষ্ঠ থেকে ৪,৩০০ মিটার উপরে অবস্থিত। গোসাইকুন্দা হ্রদ এবং দোর্জে লাকপা পর্বতশৃঙ্গ উদ্যানের পূর্ব-পশ্চিম থেকে দক্ষিণ-পূর্ব বরাবর অবস্থিত। লাংতাং জাতীয় উদ্যানের সর্বোচ্চ চূড়া লাংতাং লিরুং, যার উচ্চতা ৭,২৪৫ মিটার।
উদ্যানটির উত্তর এবং পূর্বের প্রান্ত তিব্বতের সীমান্ত বরাবর অবস্থিত। পশ্চিমপ্রান্তে রয়েছে ভোটেকোশি এবং ত্রিশুলি। লাংতাং জাতীয় উদ্যানের দক্ষিণ প্রান্ত কাঠমান্ডু উপত্যকা থেকে ৩২ উত্তরে অবস্থিত।
ইন্দো-মালায়ান এবং প্যালিয়ার্কটিক – দুইটি জীবভৌগলিক অঞ্চলের বৈশিষ্ট্যই এই উদ্যানে পরিলক্ষিত হয়।
১৯৭০ সালে রাজসভার নির্দেশে লাংতাং জাতীয় উদ্যান প্রতিষ্ঠিত হয়। এতাই হিমালয় অঞ্চলের প্রথম সংরক্ষিত অঞ্চল। ১৯৭৫ সালে এটি গেজেটের অন্তর্ভুক্ত হয়। ১৯৯৮ সালে অতিরিক্ত ৪২০ বর্গকিলোমিটার এলাকা যুক্ত করা হয়। নেপাল সরকার এই উদ্যানের বন,বন্যপ্রাণী এবং সাংস্কৃতিক ঐতিহ্য সংরক্ষণে বিশেষ ব্যবস্থা গ্রহণ করে। এছাড়া অন্যান্য প্রাকৃতিক সম্পদের সংরক্ষণ এবং বিকল্প শক্তির বিকাশেও সরকার গুরুত্বের সাথে বিভিন্ন ব্যবস্থা গ্রহণের উদ্যোগ নেয়।
দক্ষিণ-পশ্চিমের গ্রীষ্ম মৌসুমি জলবায়ু লাংতাং জাতীয় উদ্যানকে প্রভাবিত করে। উদ্যানের ভূমির উচ্চতায় ব্যাপক তারতম্য থাকায় তাপমাত্রাতেও পার্থক্য ঘটে। অধিকাংশ বৃষ্টিপাত জুন থেকে সেপ্টেম্বর পর্যন্ত ঘটে। অক্টোবর থেকে নভেম্বর এবং এপ্রিল থেকে মে পর্যন্ত সূর্যালোক বেশি থাকে, ফলে উষ্ণতাও যথেষ্ট থাকে। তবে রাতের বেলা তাপমাত্রা বেশ কমে যায়। বসন্তকালে ৩,০০০ মিটারের উর্ধ্বে বৃষ্টিপাত অনেক সময় তুষারপাতে রূপ নেয়। ডিসেম্বর থেকে মার্চ পর্যন্ত দিনের বেলা আকাশ পরিস্কার থাকে এবং আবহাওয়া উষ্ণ থাকে। তবে রাতের বেলা তাপমাত্রা শূণ্যের নিচে নেমে যায়।
লাংতাং জাতীয় উদ্যানে ১৪ ধরণের উদ্ভিদের দেখা পাওয়া গেছে। এগুলো ১৮টি ভিন্ন বাস্তসংস্থার অধীন। উচ্চ স্থানে আলপান তুন্দ্রা থেকে নিচে ১,০০০ মিটার স্থানের দিকে যথেষ্ট বৃক্ষরাজির সমাবেশ রয়েছে।
মিচিং ভাষা
মিচিং বা ভৈয়ামর মিরি বা তাকাম একটি ভাষা যা মিচিং লোকের দ্বারা কথিত। মিচিং ভাষা প্রায় ৫ লাখ লোকের কথ্য ভাষা এবং মিচিং ভাষী লোকের অধিকাংশ আসামের লখিমপুর, শোণিতপুর, ধেমাজী, ডিব্রুগড়, শিবসাগর, যোরহাট, গোলাঘাট, এবং তিনিচুকীয়া জেলায় বাস করে। "মিচিং আগম কেবাং" মিচিং ভাষার মুখ্য সাহিত্যিক অনুষ্ঠান।
মিচিং ভাষী লোক আসামে এবং অরুণাচল প্রদেশ বাস করে।
মিচিং ভাষী লোক আসামের যে জায়গাসমূহে বাস করে:
মিচিং ভাষী লোক অরুণাচল প্রদেশের যে জায়গাসমূহে বাস করে:
ফয়েরবাক সম্বন্ধে থিসিসসমূহ
ফয়েরবাক সম্বন্ধে থিসিসসমূহ হচ্ছে দার্শনিক কার্ল মার্কস লিখিত এগারোটি সংক্ষিপ্ত নোট। এটি ১৮৪৫ সালে লিখিত "জার্মান ভাবাদর্শ" নামক গ্রন্থের প্রথম অধ্যায়ের জন্য রচিত মৌলিক রূপরেখা। ১৮৮৮ সালে ফ্রিডরিখ এঙ্গেলসের "লুডইউগ ফয়েরবাক" নামক পুস্তকে এই থিসিসসমূহ প্রকাশিত হয়।
সিংহ দরবার
সিংহ দরবার (বা সিংহ প্রাসাদ) (নেপালী: सिंहदरवार, ইংরেজী: Singha Durbar) হল নেপালের রাজধানী কাঠমাণ্ডুতে অবস্থিত রাণা বংশর একটি প্রাসাদ। কাঠমাণ্ডুর মধ্যাঞ্চল তথা বাবর মহল এবং থাপাথালি দরবার এর উত্তরদিকে এবং ভদ্রকালির পূর্বদিকে সিংহ প্রাসাদ অবস্থিত। ১৯০৮ সালের জুন মাসে চন্দ্র শামসের জে.বি.আর. এই প্রাসাদটি নিৰ্মাণ করেছিল।
প্রধানমন্ত্রী পদে অধিষ্ঠিত হবার পরপরই শামসের সিংহ প্রাসাদ নিৰ্মাণ করেছিল। প্ৰথমাবস্থায় এটি ছিল একটি ছোট্ট ব্যক্তিগত বাসগৃহ, কিন্তু নিৰ্মাণের সময় একে বৃদ্ধি করা হয়। নিৰ্মাণের পরপরই শামসের এই সম্পত্তি নেপাল সরকারকে প্ৰধানমন্ত্ৰীর সরকারি বাসগৃহ হিসেবে ২০ মিলিয়ন নেপালী টাকায় বিক্ৰী করে দেন। ১৯২৯ সালে তাঁর মৃত্যুর পর, সিংহ দরবার রাণা বংশের প্ৰধানমন্ত্ৰীদের সরকারি বাসগৃহ হিসেবে ব্যবহার করা হত, পদ্ম শামসের জে.বি.আর ছাড়া, যিনি তাঁর নিজস্ব বিশালনগর দরবারে বাস করতেন। সিংহ দরবার দখল করা রাণা বংশের শেষ প্ৰধানমন্ত্ৰী ছিলেন মোহন শামসের জে.বি.আর। এমনকি ১৯৫১ সালে রাণা বংশ ক্ষমতাচ্যুত হবার পর ও মোহন শামসের সিংহ দরবারে ছিলেন, কিন্তু ১৯৫৩ সালে সিংহ দরবার জাতীয় সম্পত্তি হিসেবে পরিগণিত হওয়ায় তাকে সিংহ দরবার ছেড়ে যাবার জন্য সরকারিভাবে নির্দেশ দেয়া হয়।
কুমার নরসিংহ রাণা এবং কিশোর নরসিংহ রাণা এর গাঠনিক রুপাংকন করেছিলেন। পেলেডিয়ান স্থাপত্য, করিনথিয়ান, নব্য-ধ্রুপদী স্থাপত্য শৈলীর এক অনন্য উদাহরণ হিসেবে সিংহ দরবার নিৰ্মাণ করা হয়।
১৯৭৩ সালের অগ্নিকাণ্ডের আগে সিংহ প্রাসাদে সাতটি প্রাঙ্গণ এবং ১৭০০ টি কক্ষ ছিল। প্ৰতিটি কক্ষের মেজে মার্বেলের নিৰ্মিত, রূপালী আসবাবপত্র এবং স্ফটিক বাতিতে পরিপূৰ্ণ ছিল।
রাজ্য সভাঘর টি সিংহ দরবারের সবথেকে বড় এবং সবথেকে অলংকৃত কক্ষ। এই সভাকক্ষটি বিদেশ থেকে আমদানি করা সামগ্ৰী দিয়ে সজ্জিত; যেমন- মুরানো কাঁচ, ক্রিস্টাল বিজলী বাতি, বেলজিয়ান দর্পণ এবং দেওয়াল ও ছাদে খুদিত বিভিন্ন ধরণের ফুলের নমুনার সাথে ইতালীয় মাৰ্বলের মেঝে।
চন্দ্ৰ শামসের একটা ব্যক্তিগত নাট্যশালা নিৰ্মাণ করেছিলেন যার নাম গেলারী বৈঠক রাখা হয়েছিল। একে সংসদ ভবন হিসেবে ব্যবহার করা হত।
বংশগত প্ৰধানমন্ত্ৰী (রাণাসকল) পদ্ধতির অবসান ঘটার পর নেপাল সরকার এই প্রাসাদটিকে সরকারি কাৰ্যালয় গৃহ হিসেবে ব্যবহার করা শুরু করেছিল। প্রাসাদটিকে নেপাল সংসদের "প্ৰতিনিধি সভা" এবং "রাষ্ট্ৰীয় সভা"র দ্বারা দখল করা হয়েছিল। এতে ২০ টি মন্ত্ৰণালয় এবং সরকারি কাৰ্যালয় রাখা হয়েছে। সিংহ দরবার রেডিও নেপাল এবং নেপাল দূরদর্শন এর প্ৰধান কাৰ্যালয় ও।
১৯৭৩ সালের ৯ জুলাই, সোমবার সিংহ প্রাসাদে ভয়ানক অগ্নিকাণ্ড সংঘটিত হয়েছিল যার ফলস্রুতিতে সিংহ প্রাসাদের ব্যাপক ক্ষয়ক্ষতি হয়েছিল।
২০১৫ সালের এপ্রিল মাসে নেপালে সংঘটিত ভূমিকম্প সিংহ প্রাসাদ মারাত্মকভাবে ক্ষতিগ্ৰস্ত হয়েছিল।
দ্বন্দ্ববাদ
দ্বন্দ্ববাদ বা দ্বন্দ্ব এর ইংরাজি প্রতিশব্দ Dialectic । এই শব্দটি গ্রিক শব্দ 'Dialego' থেকে এসেছে যার অর্থ বিতর্ক বা আলোচনার মধ্য দিয়ে সঠিক সিদ্ধান্তে উপনীত হওয়া। তবে দ্বান্দ্বিকতার আসল অর্থ হল দুটি পরস্পর বিরোধী সংঘাতজনিত প্রক্রিয়া। হেগেল এই প্রক্রিয়ার কথা প্রথম বলেন। হেগেলের মতে সৃষ্টির সবকিছুর পেছনেই রয়েছে দ্বন্দ্ব।
ফিকটিয়/হেগেলীয় দ্বন্দ্ববাদ চারটি ধারণার উপর ভিত্তি করে গঠিতঃ
ছাং চিয়াং নদী
ছাং চিয়াং নদী (, ফিনিন: Cháng Jiāng) বা ইয়াং ৎসি চিয়াং নদী (ফিনিন:Yángzǐ Jiāng) এশিয়ার দীর্ঘতম এবং বিশ্বের মধ্যে তৃতীয় দীর্ঘতম নদী। নদীটি ছিংহাই-তিব্বত নামক বরফাবৃত মালভূমি অঞ্চলে উৎপত্তিলাভ করে থেকে দক্ষিণ-পশ্চিম, কেন্দ্ৰীয় এবং পূর্ব চীনের মধ্য দিয়ে বয়ে গিয়ে সাংহাইয়ের কাছে পূর্ব চীন সাগরে পতিত হয়েছে। এর মোট দৈর্ঘ্য প্ৰায় ৷ এই নদী চীনের এক-পঞ্চমাংশ অঞ্চলের পানির প্ৰধান উৎস এবং এই নদীর উপত্যকায় চীনের এক-তৃতীয়াংশ জনসংখ্যার বাস।
ছাং চিয়াং নদী চীনের ইতিহাস, সংস্কৃতি এবং অৰ্থনীতিতে গুরুত্বপূৰ্ণ স্থান দখল করে আছে। এই নদীর ব-দ্বীপ চীনের মোট দেশজ উৎপাদনের ২০% উৎপন্ন করে। এই নদী বিভিন্ন বাস্তুতন্ত্রের মধ্য দিয়ে প্ৰবাহিত হয়েছে এবং এই অঞ্চলগুলি জীব-বৈচিত্ৰ্যের কারণে খুবই সমৃদ্ধ। সভ্যতার শুরু থেকে এই নদী ব্যবসাবাণিজ্য, জলসেচ, পরিবহন, যুদ্ধ --- সকল ক্ষেত্ৰে ব্যবহার হয়ে আসছে। এই নদীর ওপর অবস্থিত "তিন গিরিখাতের বাঁধ" (Three Gorges Dam) নামের বাঁধটি বিশ্বের সৰ্ববৃহৎ জলবিদ্যুৎ উৎপাদন কেন্দ্র হিসেবে স্বীকৃত।
বর্তমানে ছাং চিয়াং নদীটি শিল্পদূষণ, কৃষিদূষণ, ইত্যাদি কারণে ক্ষতির সম্মুখীন। প্রাকৃতিক সুরক্ষিত স্থান হিসেবে এই নদীর কিছু অংশকে সুরক্ষিত করা হয়েছে। এই নদীর পশ্চিম ইউনান অংশটি ইউনেস্কোর দ্বারা স্বীকৃতিপ্ৰাপ্ত বিশ্ব ঐতিহ্যবাহী স্থান "ইউনানের সংরক্ষিত অঞ্চলের তিনটি সমান্তরাল নদী" ("Three Parallel Rivers of Yunnan Protected Areas") নামে সংরক্ষিত বনাঞ্চলের অন্তৰ্ভুক্ত।
য়াংজে নদীর ৭০০ এর ও অধিক উপনদী আছে বলে জানা যায়৷ এর মধ্যে প্রধান কয়েকটি উপনদী হচ্ছে-
লরা মার্কস
জেনি লরা মার্কস () (২৬ সেপ্টেম্বর ১৮৪৫ – ২৫ নভেম্বর ১৯১১), লরা মার্কস নামে অধিক পরিচিত। তিনি কার্ল মার্কসের এবং জেনি ফন ভস্টফালেনের দ্বিতীয় কন্যা ছিলেন। ১৮৬৮ সালে তিনি পল লাফার্গকে বিয়ে করেন। ১৯১১ সালে তাঁরা দুজনই আত্মহত্যা করেন।
শিকোকু
মূল শিকোকু দ্বীপ ছাড়াও সংলগ্ন ক্ষুদ্র ক্ষুদ্র দ্বীপগুলিও শিকোকু দ্বীপ অঞ্চলের অন্তর্গত। সমগ্র অঞ্চলটির ক্ষেত্রফল প্রায় ১৮,৮০০ বর্গ কিলোমিটার (৭,২৫৯ বর্গমাইল)। এর অন্তর্গত চারটি প্রশাসনিক অঞ্চল হল এহিমে, কাগাওয়া, কোওচি ও তোকুশিমা। উত্তরে সেতো সাগরের অপর পাড়ে অবস্থিত হোনশু দ্বীপের ওয়াকায়ামা, ওসাকা, হিয়োগো, ওকায়ামা, হিরোশিমা এবং য়ামাগুচি প্রশাসনিক অঞ্চল। পশ্চিমে অবস্থান করছে কিউশু দ্বীপের ওওইতা এবং মিয়াযাকি প্রশাসনিক অঞ্চল।
আয়তনের নিরিখে শিকোকুর অবস্থান বিশ্বের দ্বীপগুলির মধ্যে ৫০ তম, এবং জনসংখ্যার দিক দিয়ে ২৩ তম।
দ্বীপের মাঝ বরাবর পূর্ব-পশ্চিমে বিস্তৃত কিছু পর্বত শিকোকুকে সেতো সাগরের উপকূলবর্তী এক সংকীর্ণ উত্তরাঞ্চল ও প্রশান্ত মহাসাগরের উপকূলবর্তী দক্ষিণাঞ্চলে ভাগ করেছে। ৪২ লক্ষ অধিবাসীর অধিকাংশই উত্তরাঞ্চলে থাকেন, এবং দ্বীপের বড় শহরগুলির অধিকাংশই এখানে অবস্থিত। এহিমের ইশিযুচি পর্বত (石鎚山) শিকোকুর উচ্চতম শৃঙ্গ, এর উচ্চতা ১৯৮২ মিটার (৬৫০৩ ফুট)। শিল্প বর্তমান, যার মধ্যে পড়ে বেশ্‌শি তাম্রখনি থেকে উত্তোলিত আকরিক শোধন। দ্বীপটিতে নিবিড় কৃষিকাজ হয়। বিশেষত পূর্বদিকে অবস্থিত বিস্তীর্ণ পলল সমভূমি অঞ্চলে প্রতি বছর ধান ছাড়াও শীতকালে গম ও বার্লি চাষের মাধ্যমে বহুফসলি চাষ করা হয়। উত্তরাঞ্চলে ফল চাষ গুরুত্বপূর্ণ ও বৈচিত্র্যময়। এদের মধ্যে আছে বিভিন্ন প্রকার লেবু, পার্সিমন, পীচ ও আঙুর। গম উৎপাদনের প্রাচুর্যের জন্য এদো যুগ থেকে কাগাওয়া প্রশাসনিক অঞ্চলের (পূর্বতন সানুকি প্রদেশ) মূল খাদ্য হয়ে উঠেছে সানুকি উদোন (讃岐うどん) নামক মোটা নুড্‌লস।
দক্ষিণাঞ্চলের অবশিষ্টাংশ পর্বতময় ও জনবিরল। কোওচি প্রশাসনিক অঞ্চলের রাজধানী কোওচি শহরের ছোট মাপের সমভূমিটি একমাত্র উল্লেখযোগ্য সমভূমি। মৃদু শীতকালের জন্য কৃত্রিম পদ্ধতিতে কিছু কৃষিকাজ হয়। বিশেষত প্লাস্টিক আচ্ছাদনের তলায় বে-মরশুমী সবজি চাষ উল্লেখযোগ্য। দক্ষিণ শিকোকুতে বছরে দুই বার ধান চাষ হয়। ঘন বন ও খরস্রোতা নদী থেকে প্রাপ্ত জলবিদ্যুতের সুবিধাকে কাজে লাগিয়ে এখানে সমৃদ্ধ কাগজ শিল্প গড়ে উঠেছে।
শিকোকুর প্রধান নদী য়োশিনো। ইশিযুচি পর্বত থেকে উৎপন্ন হয়ে এই নদী কোওচি ও তোকুশিমা প্রশাসনিক অঞ্চলের উত্তর সীমা বরাবর পূর্ববাহিনী হয়ে তোকুশিমা নগরের কাছে প্রশান্ত মহাসাগরে মিশেছে। য়োশিনো নদীর দৈর্ঘ্য ১৯৬ কিমি (১২১.৮ মাইল)।
জাপানের অন্য তিনটি মূল দ্বীপের সাপেক্ষে শিকোকুর একটি স্বাতন্ত্র্য হল, এই দ্বীপে কোনও আগ্নেয়গিরি নেই।
হানা হাজ্জার
হানা হাজ্জার () হলেন আরব নিউজের একজন চিত্রশিল্পী ও রাজনৈনিক ব্যঙ্গ কার্টুনিস্ট। তিনি সেই নয় জন শিশুর মধ্যে কনিষ্ঠ, যারা রাজনৈতিক ব্যঙ্গ চিত্র আঁকতে শুরু করেছিলেন মাত্র ১২ বছর বয়সে। তার প্রথমিক কার্টুন গুলো জুরে থাকত ফিলিস্তিনের যুদ্ধ ও তা বন্ধের আহবান।
হাজ্জার হলেন সেই কতিপয় নারীর একজন যারা কাজ করে "আরব নিউজ" এর জন্য এবং সৌদি আরবের একমাত্র রাজনৈতিক ব্যঙ্গ কার্টুনিস। তার ব্যঙ্গচিত্র গুলো বিভিন্ন গুনে গুনান্বিত। তার সমালোচনার মধ্যে খুব নিপুন ভাবে উঠে আসে রাজনৈতিক ও সামাজিক নৈরাজ্য। এর সাথে লিঙ্গবৈষম্য,রাজনীতি, ও অর্থনীতি। সমাজ থেকে যখন তার কার্টুনকে বুঝতে চেষ্টা করা হয় তখন তিনি  আরো যত্নশীল ও দায়িত্ববোধ নিয়ে কাজে মনোযোগ দেন। আর তিনি তার কাজের ধারাবাহিকতা অব্যহত রাখেন।
অসম রত্ন
অসম রত্ন () আসামের সৰ্বোচ্চ বেসামরিক সন্মাননা৷ সাহিত্য, কলা, বিজ্ঞান, সমাজসেবা ইত্যাদি ক্ষেত্ৰে বিশিষ্ট সেবাপ্রদানকারী ব্যক্তিদের এই সন্মান প্ৰদান করা হয়৷ আসামের জাতীয় জীবনের সৃষ্টিধৰ্মী, বিকাশমুখী চেতনার সাথে নিজেকে নিবিড়ভাবে জড়িত করা নিজ নিজ কৰ্ম দক্ষতার প্ৰভূত অবদানের মাধ্যমে ব্যক্তি সাধনালব্ধ প্ৰচেষ্টার স্বীকৃতি স্বরুপ আসাম সরকার ২০০৯ সাল থেকে অসম রত্ন পুরস্কার প্রবৰ্তন করেছে। এই পুরস্কারের মধ্যে রয়েছে একটি পরিধানের বস্ত্ৰবিশেষ, এটি স্মৃতি চিহ্ন এবং নগদ তিন লাখ টাকা। ২০০৯ সালের জন্য ডঃ ভূপেন হাজারিকা প্ৰথমবার এই পুরস্কার লাভ করেন। বর্তমান সময়ের বিশিষ্ট অসমীয়া বিজ্ঞানী ডঃ জিতেন্দ্রনাথ গোস্বামী ২০১৫ সালের জন্য এই পুরস্কার লাভ করেন।
রুপা হ্রদ
রুপা হ্রদ বা রুপা তাল () নেপালের দক্ষিণ-পূর্বাঞ্চলে অবস্থিত পোখরা উপত্যকার অন্তর্ভুক্ত লেখনাথ পৌরসভা একটি স্বাদু পানির হ্রদ। নেপালের দক্ষিণ-পূর্বাঞ্চলে অবস্থিত পোখরা উপত্যকার তৃতীয় বৃহত্তম হ্রদ এবং এটি উচ্চতায়  যা  জায়গাজুড়ে অবস্থিত । এটির পানির কখনও ৩ মিটার আবার কখনও ৬ মিটার গভীর।
রুপা হ্রদ বেগনাস হ্রদ-এর পরে পখারা শহরে দ্বিতীয় প্রধান পর্যটন আকর্ষণ বিন্দু। এটা জাতীয় ও আন্তর্জাতিক দর্শকদের  নৌকাচালনার জন্য পর্যাপ্ত উপযুক্ত স্থান হিসাবে বিবেচিত। খাঁচায় করে মাছ চাষের রুপা হ্রদের অন্যতম অর্থনৈতিক সংস্কৃতির চর্চা। নেপালের কাস্কি জেলার কৃষকরা রুপা হ্রদে মাছের পুনর্বাসন ও মৎস্য সমবায় জলবিভাজিকা রক্ষা করতে সংস্থা গঠন করেছে।
পারো, ভূটান
পারো ভূটানের একটি শহর এবং পারো জেলার নির্বাচনকেন্দ্র। এটি পারো উপত্যকায় অবস্থিত। পারো একটি ঐতিহাসিক শহর যেখানে বিভিন্ন পবিত্র স্থান এবং ঐতিহাসিক স্থাপনা ছড়িয়ে আছে। এখানেই ভূটানের একমাত্র বিমানবন্দর পারো আন্তর্জাতিক বিমানবন্দর অবস্থিত।
পারো উপত্যকার দুর্গ আশ্রম রিনপুং ডিজং এর এক দীর্ঘ ইতিহাস রয়েছে। দশম শতকের শুরুতে এই স্থানে পদ্মসম্ভব প্রথম একটি আশ্রম স্থাপন করেন। ১৬৪৪ সালে পুরনো ভিত্তির উপর ঙ্গাগ-দ্বাং-র্নাম-র্গ্যাল (ভূটান) একটি বড় আশ্রম নির্মাণ করেন। শতাব্দীব্যাপী এই পাঁচতলা ভবনটি তিব্বতীয়দের বহুবিধ আক্রমণ থেকে একটি কার্যকর সুরক্ষা দিয়েছে।
কাদামাটির পরিবর্তে প্রস্তর দিয়ে গড়া এই ডিজং এর নাম রাখা হয়েছে রিনপুং যার অর্থ ‘রত্নের স্তূপ’। কিন্তু ১৯০৭ সালে অগ্নিকাণ্ডে রিনপুং এর ‘থংদেল’ নামক একটি তুলায় অঙ্কিত চিত্র ব্যতীত সব সম্পদ ধ্বংস হয়ে যায়। অগ্নিকাণ্ডের পর পেলপ দাওয়া পেঞ্জর, পারো ডিজংটি পুনর্নির্মাণ করেন। এর দেয়ালগুলো পবিত্র মুখোশ ও পরিচ্ছদে সুশোভিত। কয়েক শতক আগে দাওয়া পেঞ্জর অন্যদের সাহায্য করেছিল, আর তার উত্তরসূরী পেনলপ ৎশেরিং অধুনা এই কাজ করেন।
ডিজং পর্বতের উপরে একটি প্রাচীন পর্যবেক্ষণ কক্ষ রয়েছে যা ১৯৬৭ সাল থেকে ভুটানের জাতীয় জাদুঘর হিসেবে ব্যবহার করা হয়ে থাকে। পাহাড়ের উপরে গ্রেগর থানবিচলের এর সৌধ ও প্রতিকৃতি আছে, যিনি ১৯৯৫ সালে ক্ষমতা লাভ করেছিলেন। ডিজং এর নিচে একটি মধ্যযুগীয় সেতু বরাবর পেনলপ ৎশেরিং পেঞ্জর এর রাজকীয় ভবন ‘আগয়েন পেলরি প্রাসাদ’ অবস্থিত।
মূল সড়কের পাশে ছোট ছোট দোকান, প্রতিষ্ঠান, রেস্তরা প্রভৃতির ঐতিহ্যবাহী একটি পাড়া দেখা যায়। 
নতুন সেতুর কাছে ১৫ শতকের একটি পুরনো মন্দির দুংৎসে হাখাং রয়েছে, এর বেড়া থেকেই উগায়েন পেরলি প্রাসাদ দেখা যায়। রাজপরিবারের সদস্যরা এখানে থাকেন। কাছেই একটি পুরনো সেতু আছে। উল্লেখযোগ্য হোটেলগুলোর মধ্যে ওলাথাং হোটেলটি বেশ অলঙ্কৃত ও সুসজ্জিত।
পারোর ১০ কিলোমিটার (৬ মাইল) দূরে বিখ্যাত ও পবিত্র তাকস্থাং (অর্থ বাঘের বাড়ি) আশ্রম রয়েছে। এটি প্রায় এক হাজার মিটার (৩২৮১ ফুট) খাড়া উঁচু পর্বতঢালে অবস্থিত। এই স্থানটি ভুটানীয়দের নিকট খুব পবিত্র। তারা বিশ্বাস করে ভুটানের বৌদ্ধধর্মের জনক গুরু রিনপোচ (পদ্মসম্ভব) ব্যাঘ্রপৃষ্ঠে করে এখানে এসেছিলেন। বাঘের বাড়ি ভ্রমণ করতে সোজা পথে প্রায় তিন ঘন্টা লাগে। বাঘের বাড়ি থেকে পারো শহরের সৌন্দর্য দেখা যায়। এর ১৬ কিলোমিটার (১০ মাইল) দূরে আরেকটি দুর্গআশ্রম দ্রুকয়েল ডিজং এর ধ্বংসাবশেষ পর্যন্ত একটি রাস্তা গেছে, যেটি ১৯৫১ সালে অগ্নিকাণ্ডেআংশিক ধ্বংসপ্রাপ্ত হয়।
পারো বিমানবন্দরকে ‘পৃথিবীর সবচেয়ে সংকটপূর্ণ বাণিজ্যিক বিমানবন্দর’ বলা হয়। এর মাত্র একটি রানওয়ে আছে। উড়োজাহাজকে এপ্রোচে ৫৫০০ মিটার হিমালয় পর্বতশৃ্ঙ্গ পার হয়ে ১৯৮০ মিটার রানওয়ে দিয়ে যেতে হয়। এলাকাটির গড় উচ্চতা অত্যন্ত মাত্রায় কম হওয়ায় এর প্রতিকূলতা দ্বিগুণ কঠিন। ফলে মুষ্টিমেয় সংখ্যক বৈমানিক এখানে উড়োজাহাজ চালানোর অনুমতি পান (২০১৪ এর ডিসেম্বরে মাত্র ৮ জন)। প্রতিবছর প্রায় ৩০০০০ যাত্রী এই বিমানবন্দরে এসে পৌঁছায়।
মনোস্যাকারাইড
মনোস্যকারাইড (গ্রীক শব্দ monos: এক, sacchar: চিনি), কার্বোহাইড্রেটের মৌলিক ও ক্ষুদ্রতম একক. যাদের আর সরলতম পদার্থে বিশ্লেষণ সম্ভব নয়। এর সাধারণ সূত্র CHO. সাধারণত এরা বর্ণহীন, পানিতে দ্রবণীয়। কিছু মনোস্যকারাইড মিষ্টি স্বাদযুক্ত। যেমন : গ্লুকোজ (dextrose), ফ্রুকটোজ (levulose) এবং গ্যলাকটোজ।
গুরুত্বপূর্ণ মনোস্যকারাইডের জাতকসমূহ নিম্নরূপঃ
ইব্ব
ইব্ব (বা ঈব্ব) ( "ʾইব্ব") হল ইয়েমেনের একটি শহর, এবং ইব্ব প্রদেশের রাজধানী। অবস্থান হল ইয়েমেনের মোচা শহর হতে উত্তরপূর্বে এবং সানা হতে দক্ষিণে।
এটি গড়ে উঠেছিল একটি বাজার শহর এবং উসমানি শাসকদের সময়ে তাদের প্রশাসনিক কেন্দ্র হিসেবে। এটা খুবই গুরুত্বপূর্ণ প্রদেশ দেশটির মাঝারি আকারের শহরগুলোর জন্য। এটা গড়ে উঠেছিল পাহাড়ি ঢালের সংযোগ রেখায়, একটি উর্বর ভূমিকে ঘিড়ে। ২০০৫ সালে সেখানে ১৬০,০০০ জনসংখ্যা ছিল।
ইব্ব ইসলামি শাসন কালের প্রথম দিকেই উসমানি শাসকদের দখলে আসে এবং তাদের সেনা সুকৌশুলীর ক্ষেত্রে গুরুত্ব বেরে যায়। আর তারা এটিকে তাদের প্রশাসনিক কেন্দ্র হিসেবে ব্যবহার করেন। এটি একটি বাজারে রূপান্তিরিত হয় আর উসমানিরা ইব্বকে বুধবারের বাজারে প্রতিষ্ঠা করেন। ইব্ব সরকার কর্তৃক অর্ধ-স্বাধীন আমির নিযুক্ত ছিল ১৯৪৪ পর্যন্ত, যতক্ষণ না রাজ্য বিলুপ্ত হয়েছিল। ইয়েমেনের ইব্ব এলাকার অনেক জনগণ ইতিহাসের সেরা খরার সম্মুখীন হয়েছিলেন, কাজ খুজতে ও চাষাবাদ করতে। ১৯৫০ এর মাঝের দিকের একটি প্রতিবেদনের শুরুতেই শহরের গুটিবসন্তের কথা উল্লেখ আছে।
জার্মান অনুসন্ধানকারী হারমান্ন ব্রুচারড ১৯০১ সালে শহরটির ছবি তুলেছিলেন, যা বর্তমানে বার্লিন জাতিতত্ত্বিক যাদুঘরে সংগৃহীত রয়েছে।
ইব্ব ভৌগলিক ভাবে অবস্থান করছে সমুদ্র পৃষ্ঠ হতে উচুতে সামাহি পাহাড়ে। আর সমুদ্র পৃষ্ঠ হতে এত উচুতে আবস্থানের জন্যে, ইব্ব হয়েছে উচ্চ গ্রীষ্ম মন্ডলীয় ভূমি। আর(কপেন জলবায়ু শ্রেণীভেদে: "কজশ্রে"),  এই জন্যে ইয়েমেনের সবচেয়ে জলসিক্ত অঞ্চলে পড়েছে। সাধারণ ভাবে প্রাপ্ত ৮০০-১২০০ মাসের বার্ষিক গড় তাতমাত্রা
এই নগরীটি পরিচিত পাথরের উচ্চ ভবনটির জন্যে, সাথে সাথে তার সাদের জ্যমিতিক সৌন্দর্য ও তার গোলাকার ধূলিহীন কাচের জানালাগুলোর জন্যে মনে হয় "কামিরিয়া"। এখানকার প্রধান মসজিদ ও অন্যান্য মসজিদগুলো  নির্মাণ করা হয়েছিল উসমানি শাসন কালে, এবং দূর্গগুলোও পর্যটকদের নিকট দারুণ সৌন্দর্যের প্রতীক। এখানকার প্রচীন একটি পানির নালার চিহ্ন আজও আছে। ইব্ব বিশ্ববিদ্যালয় প্রতিষ্ঠা হয়েছিল ১৯৯৬ সালে। এছাড়া ইব্বে শোভা পাচ্ছে শিল্প কেন্দ্র ও যাদুঘর, যেমন সাবা পর্যটন হোটেল এবং আল-রিয়াদ হোটেল। আর ইব্বের প্রধান ফুটবল দল হল আল সাবা ইব্ব।
আঁকন
আঁকন(বৈজ্ঞানিক নাম: "Cethosia biblis (Drury)") যার ডানা দুটি খাঁজকাটা এবং কমলাটে লাল বর্ণের। ডানায় সার বাঁধা V আকৃতির পটি দেখা যায়। এরা নিমফ্যালিডি পরিবার এবং হেলিকোনায়িনি উপগোত্রের সদস্য।
আঁকন এর প্রসারিত অবস্থায় ডানার আকার ৬৫-৯০মিলিমিটার দৈর্ঘ্যের হয়।
ভারতে প্রাপ্ত আঁকন এর উপপ্রজাতিসমূহ হল-এদের ভারতএ সিকিম থেকে অরুণাচল প্রদেশ পর্যন্ত এদের দেখা যায়। এছাড়া নেপাল, ভূটান, বাংলাদেশ এবং মায়ানমার এও আঁকনদের বিস্তার। সাধারনত নীচু পাহাড়ি অঞ্চলে এদের দেখা যায়। তবে ৭০০০ফুট উচ্চতায় সাধারনত ফেব্রুয়ারী থেকে ডিসেম্বর পর্যন্ত এদের দেখা মেলে।
আঁকনরা রৌদ্র পছন্দ করে। প্রায়শই এদের মাটির কাছাকাছি গাছের পাতায় ডানা মেলে বসে থাকে। ফুলের প্রতি এদের আসক্তি আছে। এছাড়া মাটিতে পড়ে থাকা পচা ফলের রস পান করতে দেখা যায়।
এরা একসাথে অনেকগুলি করে ডিম পাড়ে।
শূককীট সরু এবং লম্বা হয়। সারা দেহে কাঁটা দেখা যায়। প্রতিটি দেহখন্ড কালো রেখা দিয়ে আলাদা করা থাকে। পরপর দুটি কালো দেহখন্ডের মাঝে সাদা-গোলাপি রঙের পটি দেখা যায়। বেশির ভাগ কাঁটা এই সাদা-গোলাপি পটি থেকে বেরোয় এবং পিঠের পাঁশ ঘেঁষে যে কাঁটা গুলি রয়েছে তারা দৈর্ঘ্যে বড়। এদের শ্বাস ছিদ্রগুলো কালো বর্ণের এবং এগুলোকে ঘিরে সাদা বৃত্ত দেখা যায়। মাথা কালো বর্ণের এবং মাথার সামনেও দুটি শিং দেখা যায়।
এই শূককীট Passiflora গোত্রের কিছু উদ্ভিদ যেমন-"Passiflora cochinchinensis", "Passiflora moluccana",(ঝুমকোলতা)"Passiflora foetida" গাছের পাতার রসালো অংশ আহার করে।
মূককীট গাঢ় সোনালি-বাদামী বর্ণের এবং তার উপর জলপাই-খয়েরি রঙ এর ছোপ দেখা যায়। এর শরীরে একাধিক কাঁটা দেখা যায়।
আব্দুল হামিদ মাশুখিল
আব্দুল হামিদ মাশুখিল ( ) আব্দুল হামিদ বাবা নামেও পরিচিত ) একজন পশতু কবি এবং সুফি ব্যক্তিত্ব। তাকে পারসিয়া সাহিত্যের অন্যতম কবি সাদির সাথে তুলনা করেছেন। তিনি পশতু ভাষায় সাহিত্য রচনা করেছিলেন। তিনি আনুমানিক ১৭৩২ সালের দিকে মারা যান। 
আব্দুল হামিদ মাশুখিল সপ্তদশ শতাব্দীর মাঝামাঝি সময় পাকিস্তানের পেশোয়ারের বাদাবেরের নিকটে অবস্থিত মাশুখিল গ্রামের একটি পশতু পরিবারে জন্মগ্রহণ করেন। তিনি পেশোয়ারে গমন করেন, যেখানে তিনি শিক্ষা গ্রহণ করেন এবং ধর্মপ্রচারকে পরিণত হন। এই পর্যায়ে, হামিদ একজন উচ্চ মর্যাদাপূর্ণ পন্ডিতে পরিণত হন এবং পাকিস্তানের বিভিন্ন জেলা হতে প্রচুর শিক্ষার্থী তার কাছ থেকে দীক্ষা গ্রহণের জন্য তার সান্নিধ্যে আসেন।
আব্দুল হামিদ প্রধানত পশতু ভাষায় সািহ্য রচনা করেছিলেন। তার কবিতায় সকলের জন্য নৈতিক শিক্ষা এবং পার্থিব বিষয়কে উপেক্ষা করার শিক্ষা নিহিত ছিল। মুসলিম সাহিত্যের অধিকাংশ সাহিত্যের ন্যার তার কবিতা নৈতিক শিক্ষার মূল ভিত্তি ছিল সুফিবাদের শিক্ষা।
হামিদের মৃত্যুর প্রকৃত তারিখ জানা যায়নি, কিন্তু তার ননিজ গ্রামের লোকজন মনে করে থাকেন যে তিনি মোটামুটি ১৭৩২ সালের দিকে মারা যান। জীবনের অধিকাংশ সময় তিনি যে ঘরটিতে অতিবাহিত করেছিলেন সে ঘরেই তিনি মৃত্যু বরণ করেন।
আব্দুল হামিদের কাব্য পারসিয়াতেও সমানভাবে জনপ্রিয়, যেখানে তাকে " হামিদ দি হেয়ার-স্পিলিটার" নাম খেতাব প্রদান করা হয়েছে।
উনিশ শতকে ব্রিটিশ অফিসার ও ভাষাবিদ হেনরি জর্জ রাভের্টি আব্দুল হামিদকে আফগানিস্তানের ব্যাঙ্গরসী কবি বলে আখ্যায়িত করেছেন এবং তাকে পারসিয়া সাহিত্যের অন্যতম কবি সাদির ( খ্রি. ১২১০) সাথে তুলনা করেছেন।
আব্দুল হামিদের গুরুত্বপূর্ণ লেখাগুলো হল: প্রেমের আকর্ষণ, রাজা ও ভিখারী, মুক্তা ও কোরাল। এই গ্রন্থগুলোর সব কয়টি ইংরেজী ভাষায় অনুবাদ করা হয়েছে।
তামাশা দা গুলশান সা কুম বে তা, কা শাহান ওয়া তাখত ওওয়া তা লারি শাউক, ওয়া নিউ মা পা দোস্তায় দা দুনিয়া খালাক, হাসে তালিলু ইয়াম ফিকর দা জানান দাব, পা দোস্তায় কি সারা উইনাম মির সামান খালাক, পা আশনা বান্দি কি শি তালিলি আশনা, কি শাহারাহ শাসতা পা মাখ বান্দে দাজমা ইশক পেখ, নান সা আাট আসাল মা দন দি দে ইখলাস
দ্য ব্রুনেই টাইমস
দ্য ব্রুনেই টাইমস ব্রুনেইয়ের একটি ইংরেজি ভাষার দৈনিক পত্রিকা যার প্রকাশনা বর্তমানে বন্ধ রয়েছে। এটি কমপ্যাক্ট ব্রডশীট আকারে প্রকাশি হ্ত। ২০০৬ থেকে ২০১৬ সাল পর্যন্ত পত্রিকাটি ব্রুনেইয়ের দারুস সালাম থেকে প্রকাশিত হয়। ব্রুনেই টাইমস পিএলসি এই পত্রিকাটির মালিকানা প্রতিষ্ঠান।
গ্যাডং, ব্রুনেই দারুসসালামের একটি মলে ১লা জুলাই, ২০০৬ সালে পত্রিকাটির উন্মোচন হয়। এদের মূলনীতি ছিল "সজীব চিন্তা, নতুন ধারা, বৈশ্বিক দর্শন"। ১৬ জুলাই, ২০০৬ সাল পর্যন্ত পত্রিকাটির সম্মানসূচক কপিই পাওয়া যায়। জুনজুনগানের নতুন প্রকাশনা প্রতিষ্ঠানে ২৮ মার্চ, ২০০৭ সাল থেকে পত্রিকাটি তাদের মূল ব্রডশীট ধরণে পত্রিকা প্রকাশ করতে থাকে।
২০০৭ সালের এপ্রিলে "দ্য ব্রুনেই টাইমস" ব্রুনেইয়ের বেরাকাসের আন্তর্জাতিক সম্মেলন কেন্দ্রে অনুষ্ঠিত জাতিসংঘের প্রথম বৈশ্বিক সড়ক নিরাপত্তা সপ্তাহ সেমিনারে যোগাযোগ মন্ত্রণালয়ের সাথে ঘনিষ্ঠভাবে কাজ করে। মে মাসে "দ্য ব্রুনেই টাইমস" ৩১শে মে থেকে ২রা জুন পর্যন্ত প্রতিরক্ষা মন্ত্রণালয় কর্তৃক আয়োজিত ব্রিডেক্সের অফিসিয়াল মিডিয়া হিসেবে মনোনিত হয়।
জুলাই মাসে "দ্য ব্রুনেই টাইমস" দুটি বড় লক্ষ্যপূরণ করে। প্রথমটি ছিল পত্রিকাটি তাদের শিরোনামে নতুন কর্পোরেট নকশা আরোপ করে এবং একইসাথে বাজার ও পরিবর্তন মাথায় রেখে কিছু পরিবর্তন করে। পরেরটি হল এডুকেশন প্রোগ্রামে (বিটি-এনআইই) "দ্য ব্রুনেই টাইমস" পত্রিকার উন্মোচন। তখন থেকে প্রতিদিন ব্রুনেই দারুসসালাম জুড়ে মোট ৩১টি মাধ্যমিক বিদ্যালয়ে পত্রিকাটির ৪০০ কপি পৌছে দেওয়া হয়। এই সংখ্যাটি আরো বেড়ে যায় কারণ সরকারি-বেসরকারি উভয় ক্ষেত্রই বিটিএনআইই প্রোগ্রামের সাথে যুক্ত ছিল।
১লা জুলাই, ২০১০ সালে "দ্য ব্রুনেই টাইমস" পত্রিকাটির ৪র্থ প্রতিষ্ঠাবার্ষিকী উপলক্ষে কমপ্যাক্ট আকারে ফেরত আসে। তখন থেকে পত্রিকাটিতে মোট ৪৮টি পৃষ্ঠা ছিল। দ্য ব্রুনেই টাইমস এশিয়া নিউজ নেটওয়ার্কের সদস্য।
৬ই নভেম্বর, ২০১৬ সালে পত্রিকাটি তাদের প্রধান পাতায় জানিয়ে দেয় যে ৮ই নভেম্বর থেকে পত্রিকাটি তাদের প্রকাশনা বন্ধ করে দেবে। এর কারণ হিসেবে "ব্যবসায় স্থিরতা, বিশেষত বিকল্প মাধ্যমে থেকে আসা গ্রহণযোগ্য চ্যালেঞ্জসম্পর্কিত" কারণ দেখানো হয়। হঠাৎ করে এমন বন্ধ হয়ে যাওয়াটা বেশ সন্দেহজনক ছিল কারণ এর সামাজিক যোগাযোগ মাধ্যমগুলোতে পত্রিকাটি আগে থেকে এ সম্পর্কে কোনো আভাস দেয়নি। অন্যান্য তদন্তসূত্র ধারণা করে যে ব্রুনেই থেকে মক্কায় যাওয়া হাজীদের ভিসাবিষয়ক অর্থবৃদ্ধিসম্পর্কিত এক রিপোর্টের পরিপ্রেক্ষিতে সৌদি আরব ব্রুনেইয়ের সুলতা্নের কাছে যে আপত্তি জানায়, তারই ফলে এমন ঘটনা ঘটেছে।
দেশ-বিদেশের ঘটনাবলীর উপরে "দ্য ব্রুনেই টাইমস" সংবাদ বিশ্লেষণ, ফীচার, ধারাবিবরণী ইত্যাদিবিষয়ক নিবন্ধ প্রকাশ করে থাকে। ব্যবসা এবং ফিন্যান্স প্রভৃতি বিষয়ও এখানে গুরুত্ব পায়।
সাপ্তাহিক দিনগুলোতে সংবাদপত্রটিতে দুই অংশে মোট ২৪ পৃষ্ঠা প্রকাশ করে থাকে। জুলাই, ২০১০ সাল পর্যন্ত প্রতি অংশে ১২ পৃষ্ঠা থাকত।
পুনাখা
পুনাখা (জংখা: སྤུ་ན་ཁ་) ভূটানের একটি শহর এবং পুনাখা জেলার প্রশাসনিক কেন্দ্র। পুনাখা ১৯৫৫ খ্রিষ্টাব্দ পর্যন্ত  ভুটানের রাজধানী এবং সরকারের আসন ছিল, যখন রাজধানী থিম্পুতে সরানো হয়েছিল। এটা থিম্পু থেকে ৭২ কিলোমিটার দূরে অবস্থিত এবং রাজধানী থিম্পু থেকে পুনাখাতে গাড়ীতে আসতে  প্রায় ৩ ঘন্টা সময় লাগে। এখানের আবহাওয়া  শীতকালে বেশ উষ্ণ এবং গ্রীষ্মকালে গরম হয়। এটা সমুদ্রতল থেকে ১৩১০ মিটার উচ্চতায় অবস্থিত। এখানে ধান প্রধান ফসল হিসেবে চাষ করা হয়। এখানে ভুটানি  ভাষাই সাধারণত বলা হয়।
পুনাখা ডিজং (পুংতাং ডিছেন ফোটরাং জং হিসেবেও পরিচিত) (যার অর্থ পরম সুখময় প্রাসাদ ) পুনাখা  শহরের একটি প্রাচীন প্রাসাদ। প্রাসাদটি ১৬৩৭-৩৮ সালে যাবদ্রারং রিনপোছে দ্বারা নির্মিত হয়েছিল যার স্থপতি ছিলেন নাগাওয়াং নামগিয়াল। এটি জং স্থাপত্যশিল্পের দ্বিতীয় পুরাতনতম এবং দ্বিতীয় বৃহত্তম প্রাসাদ এবং তাদের নির্মিত রাজকীয় প্রাসাদগুলো অন্যতম একটি।  জং এর এই প্রাসাদে তিব্বতীয় বৌদ্ধধর্মের কাগ্যু গোত্রের দক্ষিণ দ্রুকপা বংশীয়সহ রাংজুং কাসারপানি বংশীয় সাধকদের দেহাবশেষ রয়েছে। এটাকে ভুটানের ঐতিহ্য হিসাবে অন্তর্ভুক্ত করেছে ইউনেস্কো।
১৯০৭ সালে, ভুটানের প্রথম রাজা হিসেবে উগয়েন ওয়াংচুক এর অভিষেক পুনাখা জং-এ হয়। তিন বছর পরে, পুনাখায় একটি চুক্তি হয় যার দ্বারা ব্রিটিশ ভুটানের অভ্যন্তরীণ বিষয়ে হস্তক্ষেপ না করায় সম্মতি জানায় এবং ভুটান ব্রিটেনকে তার পররাষ্ট্র বিষয়ক নির্দেশ করার অনুমতি দেয়।
১৯৮৭ সালে জংটি আংশিকভাবে অগ্নি দ্বারা ধ্বংস হয়।
পুনাখা জং-এর অবস্থান "ফো" এবং "মো" নদীর মোহনায়। এই কারণে হিমবাহ হ্রদ থেকে ফ্ল্যাশ ফ্লাডের (আকস্মিক বন্যার) দ্বারা ওখানে আঘাত হওয়ার সম্ভাবনা সৃষ্ট হয়। একটি সাম্প্রতিক রিপোর্ট অনুযায়ী আকস্মিক বন্যা ১৯৫৭, ১৯৬০ এবং ১৯৯৪ সালে পুনাখা জংকে ক্ষতিগ্রস্ত করে। সম্প্রতি নদীখাত গভীর করে এবং চারটি বৃহৎ বাষ্প হাতা ব্যবহারের দ্বারা বাঁধ উত্থাপন করে জংকে রক্ষা করা হয়েছে যাতে ভবিষ্যতে বন্যা হলে জংএর ক্ষয়ক্ষতি না হয়।
একটি আবৃত কাঠের খিলান সেতু মো নদী পারাপারের জন্য সঙ্গে একসঙ্গে নির্মিত হয়েছিল। এই সেতু ১৯৫৭ বা ১৯৫৪ সালে একটি আকস্মিক বন্যায় গুড়িয়ে যায়। ২০০৬ সালে একটি নতুন আবৃত কাঠের খিলান নির্মাণ করার কাজ শুরু হয়। জার্মানদের সহায়তায় ২০০৮ সালে সম্পূর্ণ হয় সেতুটি। সেতুটি ৫৫ মিটর ফ্রী স্প্যান নিয়ে তৈরী হয়। সেতুর নির্মাণে ভূটানের ঐতিহ্য ফুটিয়ে তোলা হয়েছে।
রিফা
রিফা (, '), পূর্বে ইংরেজিতে রাফিন নামে পরিচিত ছিল, হল বাহরাইন সাম্রাজ্যের দ্বিতীয় বৃহত্তম শহর। রিফা মূলত দুই অংশে বিভক্ত - পূর্ব রিফা ও পশ্চিম রিফা। শহরটি মূলত কেন্দ্রীয় প্রশাসনিক বিভাগের অবস্থিত, যার ছোট অংশগুলো দক্ষিণ প্রশাসনিক বিভাগে পড়েছে।
শহরটি দ্রুত বর্ধনশীল। ২০০১-এর বাহরাইন আদমশুমারি অনুযায়ী জনসংখ্যা ৭৯,৫৫০ হলেও ২০০৮ সালের অনুমিত জনসংখ্যা এসে দাঁড়ায় ১১১,০০০তে।
পূর্বে বাহরাইন দ্বীপের প্রধান স্থান ছিল রাফিন, যতদিন না এটি ১৯ শতকে মানামা বন্দর কর্তৃক প্রতিস্থাপিত হয়।
পূর্ব রিফায় অনেক আকর্ষণীয় স্থান রয়েছে। এর মধ্যে অন্যতম স্থান হল রিফা দুর্গ, যা শেলজ সালমান বিন আহমেদ আল ফাতেহ দুর্গ নামেও পরিচিত। শহরে নানা শপিং মল ছাড়াও দুটি শপিং সড়ক আছে; রিফা বাজার (, "সৌক আর-রিফা") এবং বুকুওয়ারা সড়ক বাজার। প্রথমটি বৃহৎ হলেও পরেরটি বেশি আধুনিক এবং সুসজ্জিত। এই অঞ্চলের অন্যতম জনপ্রিয় কাজ হল রয়াল গলফ ক্লাবে গলফ খেলা। আরক্যাপিটা কর্তৃক নির্মিত নতুন একটি উন্নয়ন প্রকল্প হল রিভা ভিউস। এটি মূলত একটি বড় আবাসিক এবং বাণিজ্যিক এলাকা। এই উন্নয়ন প্রকল্পের অধীনে একটি কৃত্রিম হ্রদ, একটি আন্তর্জাতিক বিদ্যালয়, বাণিজ্যিক জেলা, সুপারমার্কেট এবং নব্যনির্মিত রয়েল উইমেন ইউনিভার্সিটিও অন্তর্ভুক্ত রয়েছে। পূর্ব রিফায় দ্রুতগতিতে বেড়ে ওঠা বাণিজ্যিক কেন্দ্রের মধ্যে লুলু হাইপারমার্কেট অন্যতম।
পশ্চিম রিফা প্রধানত একটি আবাসিক এলাকা। অধিকাংশ ধনী ব্যক্তিবর্গ; যেমনঃ মন্ত্রী, ব্যবসায় বিনিয়োগকারীরা পূর্ব রিফায় বসবাস করে। বাহরাইনের রাজা হামাদ বিন ঈসা আল খলিফা এখানে বসবাস করে, সেইসাথে তাঁর প্রধানমন্ত্রী শেখ খলিফা বিন সালমান আল খলিফাও এখানেই বসবাস করে। রিফার বিখ্যাত ঘড়ির টাওয়ার পশ্চিম রিফার কেন্দ্রে অবস্থিত।
পূর্ব রিফাতেই বাহরাইন জাতীয় স্টেডিয়াম অবস্থিত। এই স্টেডিয়ামেই বাহরাইনের অধিকাংশ ফুটবল এবং অন্যান্য খেলা অনুষ্ঠিত হয়। পূর্ব রিফা ও পশ্চিম রিফা - উভয়েরই নিজস্ব স্টেডিয়াম এবং ফুটবল দল আছে।
যাকারিয়া
যাকারিয়া (, ) ছিলেন ইসলামের একজন নবী।
ইসলামী বর্ণনাগুলো অনুসারে, তিনি বায়তুল মুক্বাদ্দাসের নিকটে বাস করতেন এবং বনু ইস্রাঈল বংশের ছিলেন। তিনি ঈসার মাতা মারিয়ামের অভিভাবক ও লালন-পালনকারী ছিলেন। তিনি বৃদ্ধ বয়সে একমাত্র পুত্র সন্তান লাভ করেন যার নাম ছিল ইয়াহইয়া। ইয়াহইয়াও একজন নবী ছিলেন। আর মারিয়াম ছিলেন ইয়াহইয়ার খালাতো বোন।
যাকারিয়ার মৃত্যু সম্পর্কে বিভিন্ন মত রয়েছে। কেউ কেউ বলে থাকেন যে, তাকে হত্যা করা হয়েছিল।
সুরা আলি ইমরানে বলা হয়েছে,
মেনবা নিউওয়েল ফিলিপস
মেনবা নিউওয়েল ফিলিপস ১ ফেব্রুয়ারি, ১৯০৭ সালে জন্মগ্রহণ করেন এবং ৮ নভেম্বর ২০০৪ সালে মৃত্যু বরণ করেন।
তিনি একজন মার্কিন পদার্থবিজ্ঞানী এবং বিজ্ঞান শিক্ষাবিদ ছিলেন।
তিনি জে রবার্ট ওপেনহাইমার অধীনে তার ডক্টরেট গবেষণা সম্পন্ন করেন।
তার কর্মজীবন জুড়ে তিনি আমেরিকান পদার্থবিজ্ঞান শিক্ষক সমিতিতে (American Association of Physics Teachers) সক্রিয় ছিলেন।
কাসুকাবে
কাসুকাবে সাইসাইতামা প্রশাসনিক অঞ্চলের পূর্ব প্রান্তে অবস্থিত।এদো শাসনামলে নিক্কো কাইদো রাজপথে নিক্কো'র সাথে কাইদো সংযুক্তির ফলে কাসুকাবের উন্নয়ন ঘটেছিল। মিনামিসাইতামা জেলা, সাইতামার ভিতর ১৮৮৯ সালের ১ এপ্ৰিল পৌরসভা গঠন করার মাধ্যমে আধুনিক কাসুকাবে শহর নিৰ্মাণ করা হয়। ১৯৪৪ সালের ১ এপ্ৰিল প্রতিবেশি গ্রাম উচিমাকি কাসুকাবের অন্তৰ্গত করা হয়। ১ জুলাই ১৯৫৪ সালে টোয়োহারু, টাকেসাটো, কমাটসু এবং টোয়োনো গ্রামসহ কাসুকাবেকে মহানগরের মৰ্যাদা দেয়া হয়।
১ অক্টোবর ২০০৫ সালে কাসুকাবেকে শাওয়া শহরে অন্তৰ্ভুক্ত করা হয় (কিতাকাৎসুকি জেলা থেকে)। স্থানীয় স্বায়ত্তশাসন বৃদ্ধি করে, কাসুকাবেকে ১লা এপ্ৰিল ২০০৮ সালে বিশেষ মহানগরের মৰ্যাদা প্ৰদান করা হয়।
কাসুকাবে মিশ্ৰিত অৰ্থনীতির এক আঞ্চলিক বাণিজ্যিক কেন্দ্ৰ।কাসুকাবে জাপানের প্রথম দিকের দুটি রবিনসন্স ডিপার্টমেন্ট স্টোরের একটির আবাসভূমি , যা ২০১৩ সালের মার্চ মাসে সেইবো ডিপার্টমেন্ট স্টোরে পরিণত হয়। স্থানীয় বাসিন্দাদের জন্য বৃহৎ, সাত-তলা আমেরিকান-স্টাইলের দোকান একটি বৈশিষ্ট্যের লক্ষ্মণ। এটি কাসুকাবে স্টেশন এর পূর্ব দিকে অবস্থিত। যাইহোক, এওন মলের সম্ভাব্য সাথে প্রতিযোগিতায় পেরে না উঠে, ব্যবসার ঘাটতির জন্য "সেইবো" বন্ধ করে দিতে হয়।
স্টেশনের পশ্চিম প্রবেশধারের কাছে লালা গার্ডেন নামে, শপিং মল রয়েছে, যেখানে কতগুলি খুচরা দোকান রয়েছে; যেমন- উনিংলো, গ্যাপ, ABC-Mart, বড় বড় দোকান ও রয়েছে, ১০০ ইয়েন দোকান, এবং আরো বিভিন্ন ধরণের দোকান আছে। স্টেশনের পশ্চিম দিকে ইটো-ইউকাডো নামে দোকান ও রয়েছে।
মার্চ ২০১৩ সালে, জাতীয় রুট ১৬য় এওন মল খোলা হয়, যেখানে ক্রেতারা চাইলেই গাড়ি দিয়ে পৌঁছতে পারেন, বা স্টেশনের পশ্চিম প্রবেশধারের নিয়মিত বাস পরিষেবার মাধ্যমে আসতে পারেন। লালা গার্ডেন ও, এই মলের , মুভি থিয়েটার রয়েছে।
কাসুকাবে মাঙ্গা এবং আনিমে সিরিজের "লাকি স্টার" এবং "ক্রেওন শিন-ছান" স্থাপন করছে। শিন-ছানের নির্মাতা উশিটো উশাই ও কাসুকাবে'তে বাস করেন।
ইসলামিক সেন্টার (মালদ্বীপ)
ইসলামিক সেন্টার (আনুষ্ঠানিকভাবে মসজিদ-আল-সুলতান মুহাম্মদ তাকুরুফানু আল আউযাম নামে পরিচিত) মালদ্বীপের রাজধানী মালেতে অবস্থিত একটি স্থাপত্য নিদর্শন যা ১৯৮৪ সালের নভেম্বরে  প্রেসিডেন্ট মামুন আব্দুল গাইয়ুম স্থাপন করেন।
মহান জামে মসজিদটি মালদ্বীপের কেন্দ্রে অবস্থিত, যা মালদ্বীপের সুপ্রসিদ্ধ নায়ক সুলতান মুহাম্মদ তাকুরুফানু আল আউযাম এর নামে নামকরণ করা হয় । মসজিদটি মালদ্বীপের বৃহত্তম, এবং দক্ষিণ এশিয়ার অন্যতম বৃহৎ যা ৫০০০ এর অধিক লোক ধারণ করতে পারে ।
কেন্দ্রে এছাড়াও একটি কনফারেন্স হল রয়েছে যেখানে দাপ্তরিক বৈঠক ও অনুষ্ঠান অনুষ্ঠিত হয় , এখানে একটি ইসলামী গ্রন্থাগার এবং কিছু সংখ্যক অফিস ও রয়েছে ।
কেন্দ্রে এছাড়াও রয়েছে ইসলামিক অ্যাফেয়ার্স এর মন্ত্রণালয় ঘর যা ১১ নভেম্বর ২০০৮ এর অগ্রে যা সুপ্রিম কাউন্সিল অব ইসলামিক অ্যাফেয়ার্স নামে পরিচিত ছিল যেটি সাবেক সভাপতি মামুন আব্দুল কাইয়ূম দ্বারা প্রতিষ্ঠিত হয়।
উপরন্তু, ইসলামিক সেন্টার এর অবস্থান মালে এর  প্রধান জেটির কাছাকাছি এবং মসজিদের সুন্দর স্থাপত্য শিল্পের কারণে এটি পর্যটকদের অন্যতম আকর্ষণ হিসেবে বিবেচিত। মসজিদের জাঁকজমকপূর্ণ সুবর্ণ গম্বুজ মালের দিগন্ত রেখার উপর আরো স্পষ্ট ভাবে দেখা যায়। মসজিদের জ্বলজ্বলে সুবর্ণ গম্বুজ এর স্বতন্ত্রতার পাশাপাশি  এর অভ্যন্তরের দেয়াল সুন্দর কাঠ এর ভাস্কর্য এবং আরবি ক্যালিগ্রাফি দিয়ে সাজানো হয়।কেন্দ্রে এছাড়াও একটি লাইব্রেরি এবং একটি কনফারেন্স হল ঘর রয়েছে। মালে এর সবচেয়ে বিখ্যাত স্থাপত্য নিদর্শন হল তিন তলা বিশিষ্ট ইসলামিক সেন্টার যা নভেম্বর ১৯৮৪ সালে উন্মুক্ত হয়। সেন্টারের গ্র্যান্ড জুমার মসজিদ, মসজিদ-আল-সুলতান মুহাম্মদ তাকুরুফানু আল আযম হল মালদ্বীপ এর সবচেয়ে বড় মসজিদ , যা ৫০০০ এরও বেশি মানুষ ধারণ করতে পারে।
ভারতীয় পাঁচশত এবং এক হাজার টাকা নোটের মুদ্রারহিতকরণ
ভারতীয় পাঁচশত এবং এক হাজার টাকা নোটের মুদ্রারহিতকরণ ভারতে ক্রমবর্ধমান দুর্নীতি ও কালো টাকা সমস্যার সমাধানের অভিমুখে ভারত সরকার কর্তৃক গৃহীত একটি পদক্ষেপ। ৮ই নভেম্বর ২০১৬ এর মধ্যরাত থেকে বৈধ টেন্ডার হিসাবে সমস্ত ৫০০ এবং ১০০০ ভারতীয় টাকার নোটগুলি গ্রহণ করা আইনত বন্ধ করে দেওয়া হয়৷ প্রধানমন্ত্রী নরেন্দ্র মোদী টেলিভিশনের মাধ্যমে সারা দেশের জনগণের উদ্দেশ্যে ৮ই নভেম্বর ২০১৬-এ এই পদক্ষেপের ঘোষণাটি করেন৷ তাঁর ভাষণে নরেন্দ্র মোদী ভারতে বিদ্যমান সমস্ত ৫০০ এবং ১০০০ টাকার নোটগুলিকে অকার্যকর নোট বলে ঘোষণা করেন এবং নতুন ৫০০ এবং ২০০০ টাকার নোট প্রচলনের ঘোষণাও করেন৷জাল নোট ব্যবহারের দ্বারা তথাকথিত সন্ত্রাসবাদ অর্থায়ন ও দেশে কালো টাকা প্রতিরোধ করার ভারত সরকার দ্বারা এটি একটি প্রচেষ্টা৷
প্রধানমন্ত্রীর ঘোষণার পরবর্তীতে ভারতীয় রিজার্ভ ব্যাঙ্কের গভর্নর উর্জীৎ প্যাটেল বর্তমানে (৮ই নভেম্বরের পূর্ববর্তী সময় অবধি ছাপা) দেশে প্রচলন ৫০০ এবং ১০০০ টাকার নোটগুলি অনায়াসে বিনিময়ের পদ্ধতি সংক্রান্ত বিস্তারিত বিবরণ দিয়ে একটি সংবাদ লিপি দেন।
৮ নভেম্বর, ভারতীয় রিজার্ভ ব্যাঙ্ক নিম্নলিখিতগুলি ঘোষণা করে:
সহযোগিতামূলক সম্পাদনা
আক্ষরিক অর্থে "একাধিক ব্যক্তি মিলে একটি কাজ সমাধা করা কার্যকে" সহযোগিতামূলক সম্পাদনা বা ইংরাজীতে "Collaborative editing" বলা হয়। সহযোগিতামূলক সম্পাদনা সফল হওয়ার জন্য জোটসমূহের সজাগতা, অংশগ্রহণ এবং সমন্বয় অতি আবশ্যক। বর্তমান যুগে তথ্য-প্রযুক্তি এবং ইলেক্ট্রনিক যোগাযোগ ব্যবস্থার উন্নতির ফলে গড়ে ওঠা ইন্টারনেট মাধ্যম ব্যবহার করে ভৌগোলিক সীমার বাধা অতিক্রম করে সহযোগিতামূলক সংকলনের পরিধি সম্পূর্ণ পৃথিবীকে এক করেছে। কিছু সহযোগিতামূলক সম্পাদনা সম্বলিত 'ইনস্ট্যাণ্ট মেসেজিং সার্ভিস'ও সন্নিবিষ্ট থাকে যাতে অবদানকারীগণ সম্পাদনা করার সময় সহজে যোগাযোগ করতে পারে।
প্রধানত একে পাঠ্যযুক্ত নথি বা কোনো প্রোগ্রামের উৎস কোড রচনার জন্য ব্যবহার করা হয়। ইণ্টারনেট, বিশেষকরে ওয়েব প্রযুক্তির মাধ্যমে পৃথিবীর যেকোনো স্থানের ব্যক্তি সহযোগিতামূলক সংকলনে অংশগ্রহণ করতে পারে। এভাবে কাজ সম্পাদনা করার জন্য বিশেষ সফ্টওয়ার আবশ্যক। নথি সম্পাদনার জন্য সচরাচর ব্যবহার হওয়া সফ্টওয়ার হল উইকি এবং প্রোগ্রামিং এর কাজে ব্যবহার করা হয়।
বেশীরভাগ ওয়ার্ড প্রসেসরে পরিবর্তনসমূহ লিপিবদ্ধ করার সুবিধা আছে। বিভিন্ন অবদানকারী একই সময়ে কাজ করলেও প্রতিজনের নির্দিষ্ট পরিবর্তন দেখতে পাওয়া যায়। সহযোগিতামূলক সম্পাদনা করার জন্য নতুন লিখন পরিবেশ যেমন: গুগল ডক্‌সএ সংশোধন নিয়ন্ত্রণ, একই সময়ে করা/না করা সম্পাদনা ইত্যাদির সুবিধা আছে।
উইকিপিডিয়া হল বৃহৎ পরিসরে করা সহযোগিতামূলক সম্পাদনার এক উদাহরণ।
কোনো ব্যক্তিবিশেষ সহযোগিতামূলক সম্পাদনা অধিক উন্নত এবং জটিল প্রকল্প সমাধা করতে পারে। বহু শিক্ষণ জোটে সহযোগিতামূলক কাজ সমাপন করতে দেওয়া হয়। অবশ্য অন্যের সাথে একসঙ্গে করলে লেখা কাজটিও জোড়ালো হয়ে ওঠে। সহযোগিতামূলক লেখনি কিভাবে শিক্ষণ অভিজ্ঞতা বাড়াতে পারে তার বিষয়ে কিছু গবেষণাও চলছে।
সঠিক প্রবেশ ব্যবস্থাপনা প্রণালী (access management system) তথ্যের প্রতিলিপি রোধ করতে পারে। এতে প্রায়ই সার্ভারে অনলাইন প্রবেশের প্রয়োজন হয়। সময়-স্থানের পার্থক্যের জন্য কিছু বিষয় কখনো কখনো অনলাইন সহযোগিতামূলক সম্পাদনায় সমস্যা করতে পারে।
সহযোগিতামূলক সম্পাদনার সুবিধাসমূহ হল যে, সকলেই সম্পাদনায় ভাগ নিতে পারে এবং একটা কাজ অনেকের মধ্যে ভাগ হয়ে যাওয়ার জন্য একজনের ওপর কাজের বোঝা কম হয়। বহুতর ভাবে একজোট হয়ে লক্ষ্যে উপনীত হওয়া সহজ হয়। প্রত্যেকের নিজ নিজ সহায়তা লিপিবদ্ধ হয়ে থাকে। এর ফলে দলগত অভিজ্ঞতা বাড়ার সাথে যোগাযোগর নিপুণতা বাড়ে। অন্যদিকে, অসুবিধাসমূহ হল যে, বহু সম্পাদনা করার ফলে গুণগত মান হ্রাস পেতে পারে। একটি জোট হিসাবে কাজ করলে একজন সদস্যর অসমর্থতা কাজ সম্পাদনে অসুবিধার সৃষ্টি করতে পারে। কম্পিউটার হ্যাকিং এবং ধ্বংসপ্রবণতার সমস্যাও না হওয়ার নয়। প্রায়ই ইণ্টারনেট সংযোগের আবশ্যক হওয়াটিও সহযোগিতামূলক সম্পাদনার এক অসুবিধা।
দি আলকেমিস্ট
দি আলকেমিস্ট () হচ্ছে ব্রাজিলিয়ান লেখক পাওলো কোয়েলহো রচিত একটি বিখ্যাত উপন্যাস, যা প্রথম প্রকাশিত হয় ১৯৮৮ সালে। এটি মূলত পর্তুগিজ ভাষায় রচিত হয়  এবং অক্টোবর ২০০৯ পর্যন্ত অন্তত ৬৭ টি ভাষায় অনুদিত হয়েছে।
দি আলকেমিস্ট একটি রূপকধর্মী উপন্যাস যেখানে নায়ক একজন তরুণ আন্দালুসিয়ান মেষপালক। সে তার জন্মস্থান স্পেন থেকে স্বপ্নে দেখা রত্ন অন্বেষণ করতে মিশর গমন করলে সেখানে একজন আলকেমিস্টের সাথে তার দেখা হয় এবং এভাবে কাহিনী আবর্তিত হতে থাকে।
নান্‌বোকু-চোও যুগ
নান্‌বোকু চোও যুগ (南北朝時代, "নান্‌বোকু চোও জিদাই") বা "উত্তর ও দক্ষিণ রাজসভার যুগ" বলতে জাপানের ইতিহাসে ১৩৩৪ থেকে ১৩৯২ খ্রিঃ পর্যন্ত সময়কালকে বোঝায়। এই যুগটি মুরোমাচি যুগের প্রাথমিক পর্যায়।
এই যুগে জাপানে দুটি রাজসভার অস্তিত্ব ছিল: কিয়োতোয় ছিল আশিকাগা তাকাউজির প্রতিষ্ঠিত উত্তর সাম্রাজ্য রাজসভা এবং য়োশিনোয় ছিল সম্রাট গো-দাইগো প্রতিষ্ঠিত দক্ষিণ সাম্রাজ্য রাজসভা।
দুই রাজসভা পঞ্চাশ বছর আদর্শগত সংঘর্ষে লিপ্ত থাকে, এবং ১৩৯২ এ দক্ষিণ রাজসভা উত্তরের কাছে পরাজয় স্বীকার করে নেয়। কিন্তু উত্তর রাজসভা প্রকৃতপক্ষে আশিকাগা শোগুনতন্ত্রের অধীন ছিল এবং বাস্তবিক এর কোনও ক্ষমতা ছিল না।
যে সমস্ত সংঘাতের ফলে সমসাময়িক জাপানে গৃহযুদ্ধের সূত্রপাত হয় সেগুলো ছিল ১২৭৪ ও ১২৮১ খ্রিস্টাব্দের মোঙ্গল আক্রমণের সময় জাপানের হোওজোও পরিবার ও অন্যান্য যোদ্ধা পরিবারের ক্রমবর্ধমান পারস্পরিক তিক্ততা এবং কেন্‌মু পুনর্গঠনের ব্যর্থতা। এই সমস্ত ধারাবাহিক সংকটের ফলে জমে ওঠা অসন্তোষ থেকে সম্রাটের অনুগত শাসকগোষ্ঠী ও আশিকাগা পরিবারের মধ্যে সংঘর্ষ উপস্থিত হয়।
১৩৩৩ খ্রিঃ কামাকুরা শোগুনতন্ত্রের পতন ও ১৩৩৬ খ্রিঃ কেন্‌মু পুনর্গঠনের ব্যর্থতায় নতুন শোগুনতন্ত্রের এক বৈধতার সংকট উপস্থিত হয়। উপরন্তু, ইতঃপূর্বে অভিজাত ও যোদ্ধা শ্রেণীর স্বার্থকেন্দ্রিক স্থাবর সম্পত্তির বন্টন ব্যবস্থা ("শোওয়েন") আমূল পরিবর্তিত হওয়ার ফলে সমগ্র সমাজব্যবস্থায় আলোড়ন ওঠে। শেষমেষ নান্‌বোকু চোও যুগের নানা অস্থিরতার মধ্য থেকে উঠে আসে এক নতুন অর্থব্যবস্থা যাতে যোদ্ধাদের অর্থনৈতিক অবস্থার উন্নতি ঘটলেও পূর্বতন অভিজাতদের প্রভাব বহুলাংশে হ্রাস পায়।
উনবিংশ শতাব্দী থেকে দক্ষিণ রাজসভার শাসকরা জাপানের বৈধ সম্রাট হিসেবে গণ্য হয়ে আসছিলেন। এর অপ্রত্যক্ষ কারণ হিসেবে বলা যায় এই পরিবারই বরাবর জাপানের রাজকীয় চিহ্নাদি বংশানুক্রমিকভাবে বহন করে এসেছেন, এবং প্রভাবশালী উপদেষ্টা কিতাবাতাকে চিকাফুসা (১২৯৩-১৩৫৪ খ্রিঃ) তাঁর ঐতিহাসিক গ্রন্থ "জিন্‌নোও শোওতোকি"-তে দক্ষিণ রাজসভার পরাজয় সত্ত্বেও জাপানের সিংহাসনে তাঁদের দাবিকেই স্বীকৃতি দেন।
এই যুগের ঘটনাবলী আধুনিক জাপানেও সম্রাটের শাসন ("তেন্‌নোও সেইকা") সম্পর্কে সাধারণ ধারণাকে প্রভাবিত করে চলেছে। রাষ্ট্রায়ত্ত শিন্তো ধর্মানুযায়ী ১৯১১ এর ৩রা মার্চে প্রকাশিত এক অধ্যাদেশে দক্ষিণ রাজবংশের উত্তরাধিকারীদেরকেই জাপানের বৈধ শাসক হিসেবে মান্যতা দেওয়া হয়। দ্বিতীয় বিশ্বযুদ্ধের পর কুমাযাওয়া হিরোমিচি প্রমুখ একাধিক ব্যক্তি নিজেদেরকে দক্ষিণ রাজসভার বংশধর হিসেবে দাবি করে দেশের সিংহাসনে কর্তৃত্ব কায়েম করতে চেষ্টা করেছেন এবং অধুনা ক্ষমতাসীন সম্রাটের পরিবারকে চ্যালেঞ্জ জানিয়েছেন। উল্লেখ্য, বর্তমান সম্রাটের পরিবার উত্তর রাজসভার বংশধর।
আলিলা হোটেলস এন্ড রিসোর্টস
আলিলা হোটেলস এন্ড রিসোর্টস হচ্ছে একটি হোটেল পরিচালনা কোম্পানি যা বর্তমান সময়ে ভারত, ইন্দোনেশিয়া এবং ওমানে তাদের ব্যবসা পরিচালনা করছে এবং এর হেডকোয়ার্টার সিঙ্গাপুরে অবস্থিত। সংস্কৃতে আলিলা শব্দের অর্থ হচ্ছে “বিস্ময়”, যা এই কোম্পানির নামকরণের কারণ। আলিলা হোটেলস এন্ড রিসোর্টস এর হোটেল এবং রিসোর্টগুলো ভূমি পরীক্ষিত মানসম্পন্ন করে তৈরী করা এবং ২০১৪ সালে কোম্পানিটি কমিউন হোটেলস এন্ড রিসোর্টস এর সাথে মৈত্রী চুক্তিতে আবদ্ধ হয়। এছাড়াও, আলিলা হোটেলস এন্ড রিসোর্টস গ্লোবাল হোটেল এলায়েন্স এর একটি অংশ।
আলিলা হোটেলস এন্ড রিসোর্টস ২০০১ সালের মে মাসে প্রতিষ্ঠিত হয়। কোম্পানিটির প্রথম হোটেলটি, যার নাম “আলিলা জাকার্তা” তা ইন্দোনেশিয়ার রাজধানী শহর জাকার্তাতে চালু করা হয়। কোম্পানিটি প্রাথমিকভাবে মার্ক এডিসন
এর দ্বারা প্রতিষ্ঠিত হয়, যিনি বর্তমানে সংস্থাটির প্রেসিডেন্ট পদে রয়েছেন। আলিলা বর্তমানে এশিয়াতে ১১টি হোটেল ও রিসোর্ট পরিচালনা করছে এবং ২০১৮ সাল নাগাদ আরও ১৭টি হোটেল অথবা রিসোর্ট চালু করার পরিকল্পনা তাদের রয়েছে। সিঙ্গাপুরে অবস্থিত আলিলার প্রধান কার্যালয়কে কার্বন দূষণমুক্ত হিসাবে ঘোষণা করা হয়েছে। অপরদিকে ২০০৯ সালে ইন্দোনেশিয়ার বালিতে নির্মিত আলিলা ভিলাস উলুওয়াতু হচ্ছে সর্বপ্রথম সম্পূর্ণভাবে ভূমি পরীক্ষিত নির্মাণ প্রকল্প।
বর্তমানে ভারত, ইন্দোনেশিয়া এবং ওমানে আলিলা হোটেলস এন্ড রিসোর্টস এর ১১টি হোটেল এবং রিসোর্ট রয়েছে। এই হোটেল এবং রিসোর্টগুলো ডিজাইন হোটেলস এরও সদস্য, যা মডার্ন ডিজাইন বা আধুনিক স্থাপত্যরীতির নির্মাণগুলোকে চিহ্নিত করে থাকে। ২০১২ সালের ডিসেম্বরে, আলিলা হোটেলস এন্ড রিসোর্টস তাদের সার্ভিসে একটি লিভ অ্যাবোর্ড সেইলিং শিপ যুক্ত করে, যার নাম হচ্ছে “আলিলা পূর্নামা”। এটি হল কোম্পানিটির প্রথম লাক্সারী লিভ অ্যাবোর্ড শিপ এবং বর্তমানে এটি ইন্দোনেশিয়ার রাজা আমপাট এবং কোমোডো অঞ্চলে চলাচল করে থাকে।
ইন্দোনেশিয়াতে আলিলা হোটেলস এন্ড রিসোর্টস এর লিভ অ্যাবোর্ড শিপ “আলিলা পূর্নামা” এর পাশাপাশি মোট সাতটি হোটেল অথবা রিসোর্ট রয়েছে। এছাড়াও ২০১৫ সালের মধ্যে তাদের আরও দুইটি হোটেল বা রিসোর্ট চালু করার পরিকল্পনা ছিল। ইন্দোনেশিয়াতে আলিলা হোটেলস এন্ড রিসোর্টস এর যে সম্পদগুলো রয়েছে, সেগুলো হল-ভারতে আলিলা প্রথম যে রিসোর্টটি চালু করে, তা হচ্ছে “আলিলা দিওয়া গোয়া”। এটি ২০০৯ সালের ১৩ ডিসেম্বর চালু করা হয়। কোম্পানিটি বর্তমানে ভারতে দুইটি হোটেল অথবা রিসোর্ট পরিচালনা করছে এবং ২০১৬ সালের মধ্যে আরেকটি হোটেল বা রিসোর্ট চালু করার পরিকল্পনা রয়েছে। ইন্ডিয়াতে আলিলা হোটেলস এন্ড রিসোর্টস এর যে সম্পদগুলো রয়েছে, সেগুলো হল-ওমানে আলিলা হোটেলস এন্ড রিসোর্টস একটি হোটেল পরিচালনা করছে। হোটেলটি হল-
সাসটেইনেবল পারসন অব দ্যা ইয়ার(আলিলার প্রধান নির্বাহী পরিচালক)২০১৩
বেস্ট সার্ভিস কোয়ালিটি(গোল্ড)২০১৩- সি টি ডাব্লিউ অ্যাওয়ার্ড
চায়না দ্যা ভ্যালু ফর মানি অ্যাওয়ার্ডস ২০১২- সানডে টাইমস ট্রাভেল
টপ ফোরটি লাক্সারী হোটেল ব্রান্ডস ২০১২- টিটিজি লাক্সারী এশিয়া দ্যা বেস্ট
ফরেন হোটেল ব্রান্ড ২০১০
- কোনডে নাস্ট ট্রাভেলার
২০১৪ সালের মে মাসে, আলিলা হোটেলস এন্ড রিসোর্টস এবং কমিউন হোটেলস এন্ড রিসোর্টস তাদের নতুন অংশীদারিত্ত্ব ঘোষনা করে। কমিউন হোটেলস এন্ড রিসোর্টস জোয়ি ডি ভিভরে হোটেলস, থম্পসন হোটেলস এবং টমি পরিচালনা করে থাকে।